title: Laiho Trio

text:
Ensimmäisen konserttimatkansa Yhdysvaltoihin ja Kanadaan trio teki vuosina 1968 - 1969. Kiertue oli laaja ja ulottui rannikolta rannikolle. Konsertteja oli useita kymmeniä sekä TV - ja radioesiintymisiä. Los Angelesissa konsertti pidettiin International Instituten salissa. Kanadalainen sanomalehti Vapaa Sana kirjoitti siitä 28. tammikuuta 1969 mm. seuraavaa: “Innostunut yleisö otti vastaan nämä kolme komeaa taiteilijaa suurella innolla ja odotuksella. Olimme lukeneet jo etukäteen mainoksia siitä, että heidät on nimetty Harmonikkakuninkaiksi, nimitys josta ei juuri kenenkään pitäisi yli astua. Odotimme jotain erikoista. Emme myöskään odotuksessamme pettyneet.” Lehti jatkaa: “Ohjelma suomalaisittain ei kuitenkaan olisi täydellinen ilman Sibeliuksen Finlandiaa. Se oli ohjelman päätösnumero. On uskomatonta, että kolmella haitarilla voidaan soittaa niin vaativa kappale kun Finlandia. Mutta Laihon veljekset esittivät sen kokonaisuudessaan, varmoin ottein että ihokarvat nousivat pystyyn. Se kuului kuin sinfoniaorkesterin soittamana konsanaan. Uskomatonta mutta totta.” New Yorkissa Trio esiintyi kuusi kertaa kuuluisassa Arthur Godfreyn ohjelmassa, joka lähetettiin CBS:n kanavalla kautta koko mantereen. Godfrey oli Laiho Trion esityksistä hyvin vaikuttunut ja huudahti “Noitia!” Hän kertoi kuulijoilleen yhä uudelleen ja uudelleen, että “ette usko, mutta heitä on kolme vaikka se kuulostaa kuin yhdellä instrumentilla soitettuna, niin hyvin he soittavat yhteen.”
Laiho Trion toinen konserttimatka Yhdysvaltoihin alkoi keväällä 1977. Tällä kerralla veljekset jäivät pysyvästi Amerikkaan ja asuivat New Yorkissa. Trion managerina toimi Mark Bichurin Concerts Corporation Carnegie Hallissa, New Yorkissa. Monet tämän konserttitoimiston taiteilijoista olivat maailmankuuluja konserttitaiteilijoita. Laiho Trioa esiteltiin monena vuotena Musical America nimisessä klassisen musiikin taiteilijakalenterissa. Tässä kalenterissa esitellään maailmankuuluja huipputaiteilijoita kansainvälisille konserttimarkkinoille ja Laihon veljekset ovat ensimmäiset harmonikkataiteilijat, jotka hyväksyttiin esiteltäväksi tässä kalenterissa.


title: Laiho Trio

text:
Laiho Trion konsertit olivat ainutlaatuisia, uraauurtavia ja historiallisia, kolmella hanurilla esitettyjä täysimittaisia klassisia ammattikonsertteja, joita he esittivät maailman suurimmilla konserttilavoilla, tuhansiin nousseille yleisöille. Triolla ei ollut mitään kilpailua muiden hanuristien taholta, sillä he olivat ainoat hanuristit Amerikassa, jotka esittivät klassisia täysimittaisia ammattikonsertteja. Trio esitti konsertteja myös kirkoissa, kuten esim. Saint Patrickín Cathedralissa New Yorkissa, joka on yksi maailman suurimmista kirkoista. Toimittaja Charles Rissanen kirjoitti tästä konsertista Aamulehdessä 9. elokuuta 1981 mm. seuraavaa: “Porin Hanuristit ´Ässinä´ USA: ssa (otsikko) …Laihot ovat soittaneet isoissa kirkoissa - mm. New Yorkin tunnetuimmassa Pyhän Patrickin katedraalissa, 5. Avenuella, …Kuulin Laiho Trion soittavan siellä alttarin edessä. Komealta se tuntui. Hanurisinfonikot täyttivät tuon ison kirkon musiikillaan.“ International Musician lehden lokakuun numerossa 1990 oli Laiho Triosta artikkeli, jossa mainittiin mm. seuraavaa: “Laiho Trio - Kolme Ensimmäistä Hanurisinfonikkoa (otsikko) …aiemmin ei ole otettu huomioon että tämä soitin voisi myötävaikuttaa sinfonioitten, oopperoitten tai konserttojen musiikkiohjelmiin. Mutta 1961 (1960) tämä kaikki muuttui. Kolme veljestä Altti, Veikko ja Pentti Laiho, syntyneet Porissa Suomessa, perustivat ainoan yhtyeen maailmassa, joka esittää sinfonista orkesterimusiikkia kolmella hanurilla. …He esiintyivät tuhansiin nousseille yleisöille, samalla tavalla kuin konserttimaailman supertähdet.”
Konserttien lisäksi Laiho Trio esiintyi useissa mantereen laajuisissa TV - ja radiolähetyksissä, kuten ABC, CBS, NBC, PBS, WOR ja WNYC. The New York Times-lehden radioasemalla (WQXR) trio esitti useita tunnin mittaisia konsertteja suorissa lähetyksissä. Tätä asemaa pidetään parhaana ja tärkeimpänä klassisen musiikin radioasemana Amerikassa. Näiden konserttien johtajana toimi Robert Sherman. Hän esitteli ja kommentoi konserttia radiokuuntelijoille ja Laiho Trion esityksistä hän sanoi “Suurenmoista, loistavaa, mitä harvinaisin nautinto.” Laiho Trio esiintyi myös Ruotsin Kuninkaalle Kaarle XVI Kustaalle ja Kuningatar Silvialle, heidän vieraillessaan New Yorkissa marraskuussa 1982.
Managerin kuoltua, veljekset ryhtyivät itse järjestämään konsertteja triolleen. Heillä oli mm. tekeillä laaja konserttimatka Eurooppaan ja Kiinaan. Suuri muutos tapahtui kuitenkin veljesten uralla kun Pentin kuulo alkoi heikkenemään. Se oli katastrofi. Onko heillä sama kohtalo kuin Beethovenilla? Pentille tehtiin korvaleikkaus, jonka johdosta kuulo kyllä parani huomattavasti, mutta korva ei kestänyt voimakasta soittoa. Laiho Trion loistava konserttiura oli ohi. Musiikkiuransa jatkamiseksi he päättivät keskittyä säveltämiseen. Tällä tavalla he voivat käyttää tehokkaasti hyväkseen saamiaan kokemuksia musiikissa. He menivät opiskelemaan sävellystä yliopistoon (The City University of New York). Sävellyksen opettajana toimi mm. professori John Corigliano. Häntä pidetään tämän hetken suurimpana sinfonia - ja oopperasäveltäjänä Amerikassa.


title: Laiho Trio

text: Opinnot sujuivat hyvin. He voittivat useita palkintoja ja lokakuussa 1993 heidät kutsuttiin The Golden Key National (nykyään international) Honor Society´n jäseniksi. Tähän kunniaseuraan kutsutaan parhaiten menestyneet opiskelijat Amerikan yliopistoista. Veljekset suorittivat Bachelor of Science oppiarvot, Veikko 1990, Altti ja Pentti 1995 ja Master of Music oppiarvot vuonna 2000. Tämän lisäksi Veikko suoritti myös Master of Arts in Teaching Music oppiarvon vuonna 1992.


title: Laiho Trio

text: Opiskeluaikana veljekset olivat myös mukana New Yorkin Brooklynissa olleen suomalaisen Imatra-yhdistyksen toiminnassa. Veikko oli yhdistyksen puheenjohtajana ja Pentti rahastonhoitajana. Heidän johtokaudellaan vietettiin yhdistyksen 100-vuotisjuhlat vuonna 1991 ja Pentin aloitteesta juhlan kunniaksi hankittiin Imatra-talon edessä olevalle 40. kadulle rinnakkaisnimi “Finlandia Street”, joka on kadun pysyvä nimi.


title: Laiho Trio

text:
Veljekset pyrkivät kehittämään ja ylläpitämään Imatra-talon toimintaa suomalaisen kulttuuritoiminnan hyväksi New Yorkissa. Turvatakseen suomalaisen seuran olemassaolon jatkossakin he pyrkivät aktiivisesti saamaan Imatra-yhdistyksen toiminnan ja omaisuuden Suomen valtion hallintaan, sillä se oli ainoa keino jatkaa seuran suomalaista toimintaa, koska paikalliset suomalaiset eivät olisi enää kauan kyenneet siitä yksin huolehtimaan. Opetusministeriö oli asiasta kiinnostunut. Yhtenä tavoitteena veljeksillä oli myös, että Imatra-talolle perustettaisiin vuotuinen musiikkifestivaali, jossa suomalaiset ja amerikkalaiset taiteilijat voisivat esiintyä amerikkalaiselle yleisölle. He eivät kuitenkaan saaneet yhdistyksen tukea näille suunnitelmille, sillä osa seuran suomalaisista johtohenkilöistä halusi tiiviimpää yhteistyötä ei-suomalaisten kanssa ja niinpä veljekset erosivat seuran johtotehtävistä kesäkuulla 1992. Seura oli silloin velaton, mutta pian heidän lähtönsä jälkeen seura velkaantui pahoin ja meni vararikkoon. Vuonna 1996 talo myytiin ja seura lakkautettiin. Seuraavana lainauksia New Yorkin Uutisista, joissa kerrotaan Imatran toiminnasta veljesten johtokaudella. 13. joulukuuta 1988: “Brooklynin kohta sata vuotta täyttävä Imatra haali elää uutta nousukautta. …Viime sunnuntaina iltapäivällä koko Imatra haali Brooklynin Sunset puiston lähistöllä koki kaikkien aikojen yllätyksen, Imatra seuran omaan joulujuhlaan oli saapunut yleisöä enemmän kuin moneen, moneen vuoteen.” 14. helmikuuta 1989: “…Veikko Laiho aikaansaavine johtokuntineen on vastaanottanut yhä lisää vierailevia orkestereita ym. ryhmiä. Samoin on niihin tilaisuuksiin tullut lisää yleisöäkin Imatran talolle kuluneen vuoden aikana.” 28. helmikuuta 1989: “Vuosikokous valitsi raikuvien kättentaputusten saattelemana Veikko Laihon yksimielisesti jo toiseksi vuodeksi seuran puheenjohtajaksi.”
16. lokakuuta 1990: “Nykyinen johtokunta on tehnyt hyvää työtä Imatra-seuran ´ruorissa´ ja johtanut laivaa parhaalla mahdollisella tavalla.” Seuraavana lainaus Imatran jäsenten lähettämästä kirjeestä 20. kesäkuuta 1992: “Kansallisseura Imatra saa kiittää Laihon veljeksiä siitä, että Seura on ylipäänsä olemassa…”Otavan Iso Musiikkitietosanakirja, osa 3, 1978, s. 616.
Factum Uusi Tietosanakirja, Kirja 4, s. 143, Julkaistu 2004, Julkaisija Weiling + Göös.
Turun Sanomat: "Varusmiehille henkiset kilpailut - Porin prikaati teki historiaa" (Otsikko)
Artikkeli Huhtikuun 30, 1963, etusivu. Veikko Laiho voitti 1. palkinnon puolustusvoimien henkisissä kilpailuissa.
The Oregonian: "Unusual Concert Linked To Finnish Trio's Bid To Remain In U.S." (Otsikko) Artikkeli Joulukuun 23, 1968, s. 20.
Keene Weekly Chronicle: "S.U.C. Flies Accordion Trio To Texas From Finland" (Otsikko)
Artikkeli Huhtikuun 14, 1977, etusivu.
The Musical Heritage Review: "The Laiho Trio Performs" (Otsikko) Artikkeli Joulukuun 18. 1978 vol. 2 No.16 s. 22.
Hanuri: "Suomalaista Harmonikkamusiikkia maailmalla" (Otsikko) Artikkeli no. 2, 1987, s. 22, 23.
Satakunnan Kansa: "Pitkä kiertue päättyi" (Otsikko) Artikkeli Marraskuun 4, 1995, etusivu ja s. 15.
Hanuri: "Laiho Trio, Amerikkalaisen unelman toteuttajat" (Otsikko) Artikkeli no. 3, 1998,
s. 46, 47.
Satakunnan Kansa: "Veikko Laihon soitin soi Suomen juhannusta" (Otsikko) Artikkeli
Kesäkuun 23, 2000, s. 11.


title: Leppäsuo

text: Leppäsuo () on alue Helsingissä Kampin ja Etu-Töölön rajalla. Se sijaitsee entisen satamaradan ja Hietaniemen hautausmaan välissä, Marian sairaalan pohjoispuolella.


title: Leppäsuo

text: Leppäsuon länsireunassa hautausmaan ohitse kulkee Mechelininkatu. Aluetta halkovat lisäksi vilkasliikenteisen Pohjoisen Rautatiekadun länsiosa sekä kapea Leppäsuonkatu, jonka itäosa on nykyisin pihakatu.


title: Leppäsuo

text: Paikannimi Alkärr on ollut käytössä 1800-luvulta lähtien. Suomenkielinen vastine Leppäsuo virallistettiin vuonna 1928, mutta oli ollut käytössä jo sitä ennen.


title: Leppäsuo

text: Vielä 1800-luvun lopulla Leppäsuo oli rakennetun kaupunkialueen äärimmäisellä laidalla. Vuonna 1875 Mårten Gabriel Stenius perusti sinne suuren kauppapuutarhan, joka toimi paikalla vuoteen 1930 saalla.. Töölö kaavoitettiin kerrostalovaltaiseksi kaupunkialueeksi jo vuonna 1906, mutta silloin vahvistetussa asemakaavassa oletettiin vielä Leppäsuon kauppapuutarhan jäävän paikalleen.


title: Leppäsuo

text: Kauppapuutarhan alueen reunaan, nykyisen Mechelininkadun varteen rakennettiin 1800-luvun lopulla osittain kolmikerroksinen puinen Leppäsuon perheasuntojen osakeyhtiön talo. Se muutettiin vuonna 1936 lastentarhaksi ja toimi sellaisena vuoteen 1976 saakka, jolloin talo purettiin. Aluetta sivuavan satamaradan varteen valmistui vuonna 1897 ruumishuone. Se poistui käytöstä vuonna 1924 Harjun ruumishuoneen valmistuttua, minkä jälkeen Maria Åkerblom ylläpiti rakennuksessa koiratarhaa löytökoiria varten.


title: Leppäsuo

text: Kauppapuutarhan poistuttuakin alue pysyi aina 2000-luvulle saakka suurelta osin rakentamattomana aukkona keskellä muutoin tiiviisti rakennettua kantakaupunkia. Sen pohjoisreunaan rakennettiin kuitenkin vuonna 1947 ylioppilasasuntolaryhmä, Domus Academica, jota on myöhemmin laajennettu lisärakennuksilla. Alueella oli lisäksi pitkään kaksi huoltoasemaa sekä Lapinlahdenkadun päässä, Marian sairaalan edustalla joukko kukkakioskeja. Lisäksi alueelle sijoitettiin 1970-luvun lopulla Matkahuollon tavaraterminaali ja linja-autojen pysäköintialue.


title: Leppäsuo

text: Vuonna 1995 Leppäsuon alueelle vahvistettiin uusi asemakaava, jonka mukaan alueelle on rakennettu kerrostaloja. Suurin osa niistä on kuitenkin voitu rakentaa vasta sen jälkeen, kun Kampin keskus uusine linja-autoasemineen vuonna 2005 valmistui, jolloin samalla tavaraterminaali ja linja-autojen pysäköinti poistuivat alueelta. Sinne on rakennettu muun muassa HOAS:n asuntola sekä Asunto Oy Leppäsuon palvelutalo


title: Leppäsuo

text: Leppäsuon itälaitaa sivusi vuodesta 1894 lähtien Helsingin satamarata, joka kulki tällä kohdalla kuilussa useita metrejä ympäröiviä katuja alempana. Se purettiin vuonna 2009, ja sen paikalle on myöhemmin rakennettu kevyen liikenteen väylä, "Baana".


title: Author-it

text: Author-it on teknisen dokumentoinnin tuottamiseen ja sisällön hallintaan tarkoitettu työkalu, jolla voi luoda, ylläpitää ja julkaista dokumentteja yhdestä lähteestä. Järjestelmän on kehittänyt Author-it Software Corporation, joka perustettiin 1996 Uuden-Seelannin Aucklandissa. Yhtiöllä on toimistot myös Kaliforniassa, Dubaissa ja Sydneyssä.


title: Author-it

text: Author-itillä voi julkaista dokumentteja ainakin seuraavissa muodoissa:


title: Author-it

text: Author-it tallentaa kaiken informaation objekteina tietokantaan, jota järjestelmässä kutsutaan kirjastoksi. Objektityyppejä ovat mm. kirjat, topikit, tiedosto-objektit (esim. kuvat), hyperlinkit, muotoiluun tarvittavat tyylit, sanastot, sisällysluettelot, hakusanaluettelot ja julkaisuprofiilit. Kirjastoa ja sen objekteja voi käyttää usea käyttäjä yhtä aikaa.


title: Author-it

text:
Author-it toimii pääasiassa pilvipalveluna, tosin työpöytäkäyttökin on mahdollista. Pilvipalvelua käytettäessä kaikki
järjestelmän moduulit toimivat suoraan internet-selaimella. Järjestelmä sisältää seuraavat työnkulun perusvaiheet ja niihin liittyvät
moduulit:


title: Author-it

text: Järjestelmässä on sisäänrakennettuna lukuisia suotimia, joilla sisältöä voi tuoda. Lisäksi Author-it tarjoaa avoimen ohjelmointirajapinnan ja sovelluskehityspaketin, joiden avulla voidaan luoda lisää suotimia ja kytkeä Author-it osaksi mitä tahansa suurempaa järjestelmää, esimerkiksi tuotteen elinkaaren hallintajärjestelmää.


title: Author-it

text: Järjestelmän käyttö saattaa vaatia kolmansien osapuolien lisenssejä, esimerkiksi seuraavia:


title: Susi (täsmennyssivu)

text: Susi voi tarkoittaa ainakin seuraavia:


20. Kaartin motorisoitu kivääridivisioona () oli Neuvostoliiton maavoimien yhtymä, joka jatkoi ennen toista maailmansotaa perustetun III mekanisoidun armeijakunnan, 8. Kaartin mekanisoidun armeijakunnan sekä 8. Kaartin mekanisoidundivisioonan perinteitä. Divisioona lakkautettiin 2009.


title: 20. Kaartin motorisoitu kivääridivisioona

text: Puolustuksen kansankomissariaatti antoi 6. heinäkuuta 1940 määräyksen yhdeksän mekanisoidun armeijakunnan perustamisesta.


text: III mekanisoitu armeijakunta perustettiin heinäkuussa 1940 ja se oli operaatio Barbarossan alkaessa 22. kesäkuuta 1941 Balttian erillissotilaspiirissä Vilnassa komentajanaan kenraalimajuri A. V. Kurkin. Siihen kuuluivat 2. ja 5. panssari- sekä 84. motorisoitudivisioona ja 15. moottoripyörärykmentti, kenttätykistörykmentti, pioneeri- ja viestipataljoonat sekä pienehköt huolto-osat. Armeijakunnan vahvuus oli 31975 miestä, joiden kalustona oli 651 panssarivaunua, 220 panssariautoa, 186 tykkiä, 181 kranaatinheitintä, 3897 ajoneuvoa, 308 traktoria ja 457 moottoripyörää.


text: 2. panssaridivisioona oli Gajzhunyn alueella metsässä ja 5. panssaridivisioona lähellä Alitusta suojaamassa Neman-joen ylittävää siltaa. 84. motorisoitudivisioona oli metsässä Kajshadoriksen alueella. Armeijakunnan vahvuus oli 31975 miestä ja 651 panssarivaunua, joista 110 olivat uusia T-34 ja KV-1 vaunuja.


text: Heinäkuun alkuun mennessä armeijakunta oli käytännössä tuhoutunut. 5. divisioona oli 4. heinäkuuta Jelnjassa, jolloin siihen kuului 2552 miestä, 2 BT-7 panssarivaunua sekä neljä panssariautoa. Divisioona tuhoutui lopullisesti jouduttuaan saarroksiin Białystokin ja Minskin taistelussa. Soliankinin 2. panssarivdivisioona oli tuhoutunut motitettuna Raseiniain taistelussa ja siitä selvisi ainoastaan 400 miestä ja yksi BT-7 panssarivaunu. 84. divisioona ei osallistunut Raseiniain taisteluun, vaan vetäytyi XVI armeijakunnan mukana.


text: Armeijakunta muodostettiin uudelleen 18. syyskuuta 1942 Kalininissa Moskovan sotilaspiirissä komentajanaan kenraaliluutnantti M. E. Katukov. Se liitettiin Kalininin rintamaan kuuluneeseen 22. armeijaan, jonka mukana se osallistui operaatio Marsiin. Operaation alkaessa armeijakuntaan kuului 232 panssarivaunua. Myöhemmin armeijakunta osallistui Kurskin taisteluun sekä Ukrainan vapautukseen. Armeijakunta nimettiin 23. lokakuuta 1943 kaartin armeijakunnaksi, jolloin siitä tuli 8. kaartin mekanisoituarmeijakunta.


text: Vuonna 1944 armeijakunta osallistui Zhitomir-Berdichevin, Korsun-Shevchenkovskyn, Proskurov-Chernovitsin ja Lvov-Sandomirin taisteluihin. Se oli sodan lopulla mukana Berliinin taisteluissa osallistuttuaan Varsovan valtaukseen ja Itä-Pommerin operaatiohin. Se oli miehitysjoukkona liitettynä 1. kaartin panssariarmeijaan, joka myöhemmin nimettiin 1. kaartin mekanisoiduksi armeijaksi.


text: Sodan jälkeen armeijakunta supistettiin 8. kaartin mekanisoiduksi divisioonaksi. Vuonna 1957 siitä muodostettiin 20. kaartin motorisoitu kivääridivisioona ja vuonna 1959 se siirrettiin osaksi 18. kaartin armeijaa. Divisioona osallistui Tšekkoslovakian miehitykseen 1968, mistä se palasi Itä-Saksaan. Divisioona siirtyi osaksi 1. kaartin panssariarmeijaa, kun 18. kaartin armeija lakkautettiin 1979.


text: Neuvostojoukkojen vetäytyessä Itä-Saksasta divisioona siirrettiin 1991 Volgogradiin Pohjois-Kaukasuksen sotilaspiiriin. Se osallistui ensimmäiseen ja toiseen Tšetšenian sotaan.


title: Shining (ruotsalainen yhtye)

text:
Shining on Niklas Kvarforthin luotsaama, vuonna 1996 perustettu, ruotsalainen Black Metal -yhtye.
Shiningin sanoitukset käsittelevät pääasiallisesti huumeita, itsemurhaa, masennusta ja kuolemaa. 22. syyskuuta 2013 julkaistu 8 ½ – Feberdrömmar i vaket tillstånd on yhtyeen järjestyksessä yhdeksäs studioalbumi.


title: Shining (ruotsalainen yhtye)

text: Yhtyeen keikkarumpalina toimi suomalainen Rainer "Raikku" Tuomikanto vuosina 2012-2016.


title: Silkkikukat

text: Silkkikukat eli klarkiat ("Clarkia") on horsmakasvien heimoon kuuluva suku.


title: Silkkikukat

text: Silkkikukat ovat usein yksivuotisia. Kukinnot sijaitsevat latvassa ja niissä on kukkia harvakseltaan. Kukinnot ovat terttumaiset. Kasvien korkeus vaihtelee 25–60 cm välillä. Kukkien värejä ovat valkoinen, vaaleanpunainen, punainen, violetti ja sininen. Joillakin lajeilla on kaksivärisiä kukkia.


title: Silkkikukat

text: Silkkikukat viihtyvät aurinkoisella kasvupaikalla kosteahkossa maassa. Ravinteiden tarve on joko kohtalainen tai runsas.


title: Silkkikukat

text: Silkkikukkia käytetään koristekasveina puutarhoissa. Siroklarkia, komeaklarkia ja isosilkkikukka soveltuvat myös leikkokukiksi.


title: Sigurd Klockare

text: Sigurd Klockare (1913 Malmberget, Kiiruna – 1994) oli ruotsalainen lehtimies ja historioitsija.


title: Sigurd Klockare

text: Klockaren isä oli kotoisin Ruotsin Vojakkalasta, äiti Suomen puolelta Tornionjokilaaksosta. Isä oli koneenkäyttäjänä Haaparannan Seittenkarin sahalla. Myös Sigurd aloitti työuransa samalla sahalla, ja alan ammattiliitto oli hänelle myöhemminkin tärkeä asia. Hän oli myös Suomen ja sen kirjallisuuden tuntija, mikä pohjautui Klockaren täydelliseen suomen kielen taitoon ja opiskeluvuoteen vuonna 1938 Suomessa.


title: Sigurd Klockare

text: Pisimmän uran Klocakre teki "Sia"-nimisen Ruotsin metsäteollisuustyöläisten ammattiliiton lehden toimittajana vuosina 1943–1973. Hän käytti lehdessä runsaasti reportaasimuotoisia juttuja, jotka hän kuvitti omilla valokuvillaan. Hän otti tehtäväkseen kirjoittaa Ruotsin työväenliikkeen ja sosialidemokraattisen toiminnan historiaa, joiden pohjalta hän sai Uumajan yliopiston kunniatohtorin arvon 1989.


title: Sigurd Klockare

text: Klockaren siteet Suomeen olivat monipuoliset. Hän tunsi kirjailijoista Viljo Kajavan, Arvo Turtiaisen ja Pentti Haanpään sekä oli suuri Aleksis Kiven tuotannon ihailija. Suomi-kiinnostus näkyy myös hänen teoksessaan "Yleislakosta kansanrintamaan" (1972) (), joka on Kekkosen ajan Suomen kuvaus.


title: Andri Poperežai

text: Andri Anatolijevytš Poperežai (, s. 29. joulukuuta 1975 Vorošilovhrad, Ukrainan SNT, Neuvostoliitto) on ukrainalainen jalkapallomaalivahti.


title: Andri Poperežai

text: Hän on edustanut urallaan 1990-luvulla ja 2000-luvulla ukrainalaisia seuroja. Vuosina 1999–2002 Poperezhai pelasi Kazakstanissa edustaen Kaisar Kyzylordaa ja Batys Uralskia. Kesäksi 2012 ukrainalaismaalivahti tuli Suomeen pelaamaan Kolmosen FC Kemin joukkueessa. Kaudella 2013 Poperezhai on pelannut vuokrasopimuksella Kakkosessa pelaavassa torniolaisessa TP-47:ssä.


title: Vihervuorikerttu

text: Vihervuorikerttu ("Urolais epichlorus") on herttujen heimoon kuuluva varpuslintu.


title: Vihervuorikerttu

text: Vihervuorikerttua tavataan Kamerunissa, Päiväntasaajan Guineassa ja Nigeriassa. Sen kokonaispopulaatiota ei tiedetä, mutta sen on kuvattu olevan paikallisesti yleinen Kamerunin lounaisosissa. Lajin kannankehitys on laskeva, mutta se on luokiteltu elinvoimaiseksi, koska sen ei uskota vielä olevan vaarassa.


title: Kapinpriinia

text: Kapinpriinia ("Phragmacia substriata") on herttujen heimoon kuuluva varpuslintu.


title: Kapinpriinia

text: Kapinpriiniaa tavataan Namibiassa ja Etelä-Afrikassa. Sen on raportoitu olevan paikallisesti yleinen, ja sen kannankehitys on nouseva. Laji on luokiteltu elinvoimaiseksi.


title: Zimbabwenpriinia

text: Zimbabwenpriinia ("Oreophilais robertsi") on herttujen heimoon kuuluva varpuslintu.


title: Zimbabwenpriinia

text: Zimbabwenpriiniaa tavataan Zimbabwessa ja Mosambikissa. Sen on raportoitu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.


title: Punasiipikerttu

text: Punasiipikerttu ("Drymocichla incana") on herttujen heimoon kuuluva varpuslintu.


title: Punasiipikerttu

text: Punasiipikerttua tavataan Kamerunissa, Keski-Afrikan tasavallassa, Kongon demokraattisessa tasavallassa, Etelä-Sudanissa, Sudanissa ja Ugandassa. Lajin kannankehitys on vakaa, ja se on luokiteltu elinvoimaiseksi.


title: Kukonharjat

text: Kukonharjat ("Celosia") on revonhäntäkasvien heimoon kuuluva suku. Siihen kuuluu 50 lajia.


title: Kukonharjat

text: Kukkien värejä ovat keltainen, vaaleanpunainen ja punainen.


title: Kukonharjat

text: Kukonharjoja on käytetty koristekasveina satoja vuosia. Siemenet kylvetään maaliskuulla, jonka jälkeen taimet esikasvatetaan.Lajikeryhmiä:


title: Sahelinkerttu

text: Sahelinkerttu ("Spiloptila clamans") on herttujen heimoon kuuluva varpuslintu.


title: Sahelinkerttu

text: Sahelinkertun levinneisyysalue on hyvin laaja ja sitä tavataan Sahelin alueella. Sen on kuvattu olevan paikallisesti yleinen, joskin harvinainen joillain alueilla. Lajin kannankehitys on vakaa, ja se on luokiteltu elinvoimaiseksi.


title: Kissa-Alli

text: Kissa-Alli on vuonna 1977 paljastettu Viljo Mäkisen (1920–1985) veistämä patsas Turun Hämeenkatu 6:n kohdalla.


title: Kissa-Alli

text: Punagraniittinen veistos kuvaa vanhaa huivipäistä naista ja tämän jaloissa kiehnäävää kissaa. Sen tilasi Turun Säästöpankki uuden Hämeenkadun konttorinsa edustan komistukseksi. Pankin konttorin tiloissa toimii nyt Iittalan myymälä.


title: Kissa-Alli

text: Veistoksen korkeus on 231 cm ja jalustan 43 cm.


title: Kissa-Alli

text: Noin 800 metriä Hämeenkatua ja Hämeentietä itään päin sijaitsee toinen kansanihmistä ja hänen kissaansa kuvaava veistos, Simo Heleniuksen Kissa-Kallu.


title: Aavikkoapali

text: Aavikkoapali ("Prinia rufifrons") on herttujen heimoon kuuluva varpuslintu.


title: Aavikkoapali

text: Aavikkoapalia tavataan laajalla alueella Itä-Afrikassa. Lajin kannankehitys on vakaa, ja se on luokiteltu elinvoimaiseksi.


title: Tiago Ilori

text: Tiago Abiola Delfim Almeida Ilori (s. 26. helmikuuta 1993 Lontoo, Englanti) on portugalilainen jalkapalloilija, joka pelaa Englannin Valioliigan Liverpoolissa. Hän on peilipaikaltaan keskuspuolustaja.


title: Akasiakerttu

text: Akasiakerttu ("Phyllolais pulchella") on herttujen heimoon kuuluva varpuslintu.


title: Akasiakerttu

text: Akasiakerttua tavataan laajalla alueella Keski- ja Itä-Afrikassa. Lajin kannankehitys on vakaa, ja se on luokiteltu elinvoimaiseksi.


title: Shikokun pyhiinvaellusreitti

text: Shikokun pyhiinvaellusreitti on Japanissa Shikokun saarella kulkeva vajaa 1 200 kilometriä pitkä temppelireitti, joka kulkee 88 temppelin kautta. Reitin historia ulottuu 700-luvulle, jolloin Kūkai-niminen buddhamunkki eli saarella. Hänen uskotaan perustaneen reitin. Ensimmäiset maininnat pyhiinvaelluksesta ovat 1100-luvulta.


title: Shikokun pyhiinvaellusreitti

text: Temppelireitin kiertää vuosittain noin 4 000 vaeltajaa. Pyhiinvaeltajilla ("Henro") on yllään valkoinen takki ja olkihattu päässään. Aina temppelissä käydessään pyhiinvaeltaja saa leimakirjaansa merkinnän käynnistä.


title: Riihimäen varuskuntakirkko

text: Riihimäen varuskuntakirkko on vuonna 1913 valmistunut Riihimäen varuskunnan alueella sijaitseva kirkkorakennus. Kirkko oli alun perin ortodoksisen varuskunnan kirkko ja vihitty nimelle "Kristuksen kirkastumisen kirkko".


title: Riihimäen varuskuntakirkko

text: Suomen itsenäistymisen jälkeen se kuten muutkin ortodoksiset varuskuntakirkot riisuttiin kirkollisista tunnuksista. Riihimäellä hävitettiin tornit, ikonostaasi ja muu sisustus tuhottiin, ikonit katosivat. Kirkon kellot myytiin lukuun ottamatta nykyisin käytössä olevia kolmea pikkukelloa. Rakennus oli vuosikymmeniä varastona. Jatkosodan päätyttyä kirkko päätettiin kunnostaa, ettei sen kohtalo olisi samanlainen kuin monien rajan taakse jääneiden kirkkojen.


title: Riihimäen varuskuntakirkko

text: Kirkko edustaa tsaarinajan kasarmityyliä. Sen omistaa puolustusministeriö, ja se oli vuoteen 2009 vuokrattuna Riihimäen seurakunnalle ylläpitoa vastaan. Korjaukset suunnitteli arkkitehti Kalevi Väyrynen ja ne tehtiin suurelta osin talkootyönä. Kirkon vihki piispa E. G. Gulin vuonna 1960. Kirkossa ei järjestetä sunnuntaijumalanpalveluksia, mutta siellä pidetään iltahartauksia ja erilaisia varuskunnan väen perhepiirin kaste- ja muita tilaisuuksia. Vuonna 2009 kirkko palautui varuskunnalle, mutta seurakunta järjestää siellä joitakin tilaisuuksia ja vastaa uruista ja esineistöstä.


title: Riihimäen varuskuntakirkko

text: Kirkko rakennettiin 1880-luvulla tehtyjen tyyppipiirustusten mukaan. Samoilla piirustuksilla on rakennettu aikoinaan myös Kouvolaan varuskuntakirkko, joka on nykyisin palautettu ortodoksiseksi kirkoksi.


title: Riihimäen varuskuntakirkko

text: Kirkossa on vuonna 1993 valmistuneet urkurakentamo Veikko Virtasen 8-äänikertaiset urut. Kirkossa on hyvä akustiikka, ja siksi sen on suosittu konserttikirkko.


title: Riihimäen varuskuntakirkko

text: Kirkon seinässä paljastettiin 11. syyskuuta 1967 Jyrki Sailon suunnittelema eversti Fjodor Znamenskin pronssinen reliefi. Hänet on todennäköisesti haudattu kirkon lähellä olevan kuusen viereen, mutta paikalla olleet nurkkakivet ja ketjut hävitettiin 1940-luvulla puuvaraston tieltä.


title: Caraga

text: Caraga on Filippiinien hallintoalue. Se sijaitsee Mindanaon saaren pohjoisosassa ja muodostuu Agusan del Norten, Agusan del Surin, Surigao del Norten, Surigao del Surin ja Dinagat Islandsin provinsseista sekä Butuanin kaupungista. Caragan asukasluku on 2 429 224 (vuonna 2010) ja kokonaispinta-ala 21 471 neliökilometriä.


title: Neuvostoliiton 11. armeija

text: Neuvostoliiton 11. armeija oli Neuvostoliiton puna-armeijan yhtymä. Valko-Venäjän sotilaspiiri perusti sen vuonna 1939 aiemmasta Minskin armeijaryhmästä. Kesällä 1940 se liitettiin osaksi Balttian sotilaspiiriä.


title: Neuvostoliiton 11. armeija

text: Saksan aloitettua 22. kesäkuuta 1941 operaatio Barbarossan armeijan komentajana oli kenraaliluutnantti V. I. Morozov. Armeija yritti pysäyttää Luoteen rintaman osana Saksan pohjoisen armeijaryhmän etenemisen kohti Leningradia tuloksetta.


title: Neuvostoliiton 11. armeija

text: 9. heinäkuuta alkaen armeijaan kuuluivat XLI ja XXII armeijakunnat sekä I mekanisoitu armeijakunta ja edelleen 1. syyskuuta alkaen 180., 182., 202. ja 254. kivääridivisioonat, 21. motorisoitu kivääriprikaati, 614. tykistörykmentti, 87. ja 110. erilliset panssaripataljoonat, 7. sekalentodivisioona sekä erillisyksiköitä. Vuosina 1942 ja 1943 armeija osallistui hyökkäyksiin lähellä Solzyä ja Staraja Russaa sekä Demjanskin motin saartamiseen. Kesällä ja syksyllä 1943 se kuului Lännen rintamaan. Heinäkuun puolivälissä armeijaan kuuluivat LIII armeijakunta sekä 4., 96., 260., 273. ja 323. kivääridivisioonat, 225. panssarirykmentti sekä erillisyksiköitä. Armeija liitettiin 30. heinäkuuta osaksi Bryanskin rintamaa, jonka mukana se osallistui Kurskin taisteluun. Joulukuussa armeija hajotettiin ja sen henkilöstö siirrettiin muihin yhtymiin.


title: Matt Calvert

text: Matthew Calvert (s. 24. joulukuuta 1989 Brandon, Manitoba) on kanadalainen jääkiekkoilija, joka pelaa NHL-seura Columbus Blue Jacketsissa. Blue Jackets varasi hänet viidennen kierroksen seitsemäntenä pelaajana.


title: Matt Calvert

text:
Calvert aloitti junioriuransa lyhyellä visiitillä Manitoba Hockey Leaguen Winkler Flyers -joukkueessa, jossa hän pelasi vain yhden pelin. Tämän jälkeen hän pelasi kolme kautta Western Hockey Leaguen Brandon Wheat Kings -joukkueessa.
Calvert teki alivoimalla kypärätempun Calgary Hitmeniä vastaan vuoden 2010 WHL:n itäisen konferenssin finaaleissa. Tämän ansiosta Calvertista tuli ainoa pelaaja, joka on tehnyt kolme alivoimamaalia saman erän aikana WHL:n playoffeissa.


title: Matt Calvert

text: Calvert aloitti ammattilaisuransa Blue Jacketsin yhteistyöjoukkueessa, AHL-liigan Springfield Falconsissa, kaudella 2010–2011. Calvert pelasi ensimmäisen NHL-pelinsä 8. tammikuuta 2011. Ensimmäisen NHL-maalinsa hän teki seuraavassa pelissä Los Angeles Kingsiä vastaan. Calvertin ensimmäinen kypärätemppu NHL-urallaan tuli Phoenix Coyotesia vastaan 25. helmikuuta 2011. Tämä oli Blue Jacketsin 19. kypärätemppu.


title: Adolf Ivar Arwidssonin muistomerkki

text: Adolf Ivar Arwidssonin muistomerkki on Turun Tuomiokirkonpuistoon vuonna 1970 pystytetty Harry Kivijärven graniittiveistos. Jyväskylän mustasta graniitista veistetty teos on korkeudeltaan 423 cm.


title: Adolf Ivar Arwidssonin muistomerkki

text: Aimo Oristo on kuvannut Adolf Ivar Arwidssonin muistoa vaalivan veistoksen symboloivan ”Aamuruskon miestä” tuomassa valonsädettä, joka siirtää paikoiltaan taantumuksen pimeät kivipaadet.


title: Wings of Darkness

text: Wings of Darkness on suomalaisen Tarot-yhtyeen ensimmäinen single, joka julkaistiin vuonna 1986.


title: As One

text: As One on suomalaisen Tarot -yhtyeen kappale sen neljänneltä albumilta "Stigmata". Kappale julkaistiin yhtyeen viidentenä singlenä vuonna 1995 levymerkillä Bluelight Records.


title: The Punishment

text: The Punishment on Tarotin seitsemäs single.


title: Simo Heininen

text: Simo Kaarle Matias Heininen (s. 23. huhtikuuta 1943 Lahti) on suomalainen historioitsija. Hän on ollut Helsingin yliopiston yleisen kirkkohistorian professori. Hänen tutkimuskohteensa on ollut erityisesti Mikael Agricola.


title: Simo Heininen

text: Heininen väitteli vuonna 1976. Hän oli vuosina 1975–1983 Helsingin yliopistossa Suomen ja Skandinavian kirkkohistoria dosentti ja 1983–2009 yleisen kirkkohistorian professori.


title: Simo Heininen

text: Heininen sai vuonna 2004 Suomen tietokirjailijoiden jakaman oppikirjailijapalkinnon.


title: Simo Heininen

text: Heininen valittiin Suomalaisen Tiedeakatemian jäseneksi vuonna 1989.


Turun hautausmaan sankarihautojen yhteinen muistomerkki on Turun hautausmaalla kesäkuussa 1953 paljastettu muistomerkki. Yli sankarihauta-alueen kohoavasta kuparisesta rististä, mustasta graniittimuurista ja siihen ripustetusta naishahmoveistoksesta koostuvan monumentin suunnitteli arkkitehti Erik Bryggman ja veistoksen teki Jussi Vikainen. Yhteismuistomerkissä on teksti ”Rakkaus ei koskaan häviä” suomeksi ja ruotsiksi sekä ”Pro Patria 1939–1944”.


title: Turun hautausmaan sankarihautojen yhteinen muistomerkki

text: Muistomerkki sijaitsee lähellä Bryggmanin vuosikymmen aiemmin piirtämää Ylösnousemuskappelia.


title: Eevi Bengs

text: Eevi Bengs (s. 3. maaliskuuta 1990) on suomalainen nykyaikainen viisiottelija, joka edustaa Helsingin Nykyaikaiset 5-ottelijat -seuraa. Bengs on saavuttanut neljä Suomen mestaruutta ja viisi pohjoismaiden mestaruutta lajissaan. Paras maailmancupin sijoitus hänellä on 26. maailmancupin finaalista vuonna 2013. Hän sijoittui lajin maailmanmestaruuskilpailuissa Taiwanissa elokuussa 2013 34. sijalle ja vuonna 2012 Euroopan-mestaruuskisoissa 21. sijalle.


title: Eevi Bengs

text: Vuonna 2017 hän voitti ampumajuoksun MM-kultaa yksilökilpailussa ja joukkuekilpailun MM-hopeaa yhdessä Tiitus Ämmälän kanssa. Myös vuoden 2015 MM-kilpailuissa Bengs oli hopealla.


title: Eevi Bengs

text: Bengs kirjoitti ylioppilaaksi Mäkelänrinteen urheilulukiosta ja opiskelee Haaga-Helia ammattikorkeakoulussa. Hän on myös pääkaupunkiseudun urheiluakatemian jäsen, joten hän on järjestänyt opintonsa urheilun ehdoilla.


title: Hajdúböszörmény

text: Hajdúböszörmény on noin 30 000 asukkaan kaupunki Koillis-Unkarissa. Se on myös maineikas koulukaupunki, jossa toimii mm. yksi Debrecenin yliopiston osasto. Ilmapiiri on sen myötä hienostuneen akateeminen. Kaupungilla on uniikki ympyränmuotoinen katujen asemakaava (kuten Pariisilla), jonka arvellaan saaneen alkunsa siitä, että on haluttu puolustautua hyökkäyksiltä. Katujen asemakaavaa tuntematon vierailija voi helposti joutua eksyksiin ja huomata kävelleensä ympyrää pitkän ajan.


title: Hajdúböszörmény

text: Kuten monissa pienemmissä Unkarin kaupungeissa, jopa väestö kaupungin rajojen sisäpuolella ansaitsee tulonsa aivan kuten perhekunnan välttämättömyydet maanviljelyllä ja karjanhoidolla. Tämän paikallistalouden ominaisuuden takia korkeat aidat ja hajujen runsaus ovat erittäin yleisiä jopa kaupungin ytimessä.


title: Hajdúböszörmény

text: 1990-luvulla Hajdúböszörmény joutui taloudelliseen kriisiin, joka aiheutti suuren työttömyyden. Monet syyttivät korkeaa työttömyysastetta Rautaesiripun romahtamisesta, joka tapahtui 1989 ja sopeutumisajasta jonka minkä tahansa talouden täytyisi käydä läpi sellaisessa taloudellisessa mullistuksessa. Vielä uudempi syy työttömyyteen oli General Electricin Tungsramin tehtaan supistaminen (uusien taloudellisten mahdollisuuksien johdosta yhtiö tunnusteli Kiinaa).


title: Hajdúböszörmény

text: Hajdúböszörményllä on kuusi ystävyyskuntaa: Berehove (Ukraina), Joseni (Romania), Kraśnik (Puola), Salonta (Romania), Siilinjärvi (Suomi) ja Trogir (Kroatia).


title: Abraham Lincolnin prikaati

text: Abraham Lincolnin prikaati (, ) on nimitys, jota käytettiin Espanjan sisällissodassa vuosina 1937–1938 tasavaltalaisten puolella taistelleista yhdysvaltalaisista vapaaehtoisista.


title: Abraham Lincolnin prikaati

text: Yhdysvaltalaiset muodostivat yhdessä muiden englanninkielisten sekä joidenkin latinalaisamerikkalaisten vapaaehtoisten kanssa 15. kansainvälinen prikaatin, joka oli yksi ulkomaalaisista taistelijoista kootuista joukko-osastoista eli Kansainvälisistä prikaateista. Mukana oli myös useita amerikansuomalaisia vapaaehtoisia. Jalkaväkisotilaiden ohella prikaatiin kuului teknistä henkilökuntaa, lääkintähenkilökuntaa sekä lentäjiä. Amerikkalaisia vapaaehtoisia oli yhteensä noin 2 800, joista sodassa kaatui 750–800.


title: Abraham Lincolnin prikaati

text: Vapaaehtoisten taistelijoiden joukossa oli useita toimittajia ja kirjoittajia sekä muita eri alojen taiteilijoita. Tunnetuimpia olivat muun muassa säveltäjä Conlon Nancarrow sekä myöhemmin Hollywoodin mustalle listalle joutunut käsikirjoittaja Alvah Bessie. Prikaatin tukijoihin kuuluvat muun muassa Pablo Picasso, Ernest Hemingway, Woody Guthrie ja George Orwell. Osa tukijoista, kuten Hemingway, myös vieraili sodan aikana Espanjassa vapaaehtoisten luona.


title: Laura Salminen

text: Laura Salminen (s. 9. huhtikuuta 1987) on suomalainen nykyaikainen viisiottelija. Hän edustaa Helsingin Nykyaikaiset 5-ottelijat -seuraa. Salmisen valmentajana toimii hänen isänsä Veikko Salminen, joka on itsekin lajin arvokisaedustaja.


title: Laura Salminen

text: Laura Salmisen parhaat saavutukset lajista ovat vuodelta 2010, jolloin hän sijoittui Egyptin maailmancuposakilpailussa 11. sijalle ja maailmancupin finaalissa Venäjällä 14. sijalle. Junioritasolla hän saavutti Euroopan-mestaruuden vuonna 2003.


title: Laura Salminen

text: Hänet nimettiin Lontoon kesäolympialaisten nykyaikaiseen viisiotteluun varaurheilijaksi, joten hän matkusti kisapaikalle siltä varalta, että paikka kilpailuun aukeaisi. Hän ei kuitenkaan päässyt kilpailemaan ja joutui palaamaan Suomeen ilman olympiakisakokemusta.


title: Laura Salminen

text: Salmisella on myös kaksi nuorten Suomen mestaruutta maastojuoksussa. Lisäksi hän sijoittui kuudenneksi kalpamiekkailun SM-kilpailussa vuonna 2011.


title: Laura Salminen

text: Salminen kuuluu helluntaiherätysliikkeeseen.


title: William Aalto

text: William ”Bill” Eric Aalto, alkuaan William Oliver Ahlström, (30. heinäkuuta 1915 New York – 11. kesäkuuta 1958 New York) oli amerikansuomalainen sotilas ja runoilija. Hän oli Espanjan sisällisodan sekä toisen maailmansodan veteraani.


title: William Aalto

text: William Aalto syntyi Bronxin kaupunginosassa New Yorkissa. Hänen äitinsä Elsa Akkola oli saapunut siirtolaisena Etelä-Suomesta New Yorkiin kahdeksan vuotta aiemmin. Williamin lapsuutta varjosti äidin elämä ahtaissa ja niukoissa oloissa. Äiti koki myös turhautuneisuuden ja eristyneisyyden tunteita. Elsa Akkola hakeutui suomalaisten kommunistien piireihin New Yorkissa ja pysyi uskollisena mielipiteilleen koko elämänsä ajan.


title: William Aalto

text: Akkola meni naimisiin suomalaissiirtolaisen Otto Aallon kanssa vuonna 1927, ja perhe muutti Bronxiin.


title: William Aalto

text: Aalto tutustui äitinsä tavoin marxilaisuuteen ja kuului muun muassa Yhdysvaltain kommunistisen puolueen nuorisojärjestöön. Hän oli poliittisesti sivistynyt, kyltymätön lukija ja kirjallisesti lahjakas. Hänellä oli hyvä sosiaalinen omatunto.


title: William Aalto

text: Perhettä kohdannut Williamin velipuolen Henryn äkillinen kuolema ja puolisoiden erilaiset maailmankatsomukset johtivat Elsan vieraantumiseen miehestään. Myös Williamin suhde isäpuoleen huononi vuosien mittaan, kunnes hän jätti kodin ja koulunkäynnin vuonna 1935 ja alkoi työskennellä tilapäistöissä.


title: William Aalto

text: Aalto matkusti helmikuussa 1937 Espanjaan liittyäkseen tasavaltalaisten puolella sotineiden amerikkalaisten vapaaehtoisten muodostamaan Abraham Lincolnin prikaatiin. Aalto liittyi myös Espanjan kommunistisen puolueen jäseneksi.


title: William Aalto

text: Aalto osallistui sodan aikana sissitoimintaan, johon hän sai koulutusta Espanjassa olleilta neuvostoliittolaisilta sotilailta. Aalto oli suurikokoinen ja ruumiinrakenteeltaan vahva, lisäksi hän osasi espanjaa.


title: William Aalto

text: Hän osallistui sissien pikakoulutukseen Jaénin kaupungissa, jonka jälkeen hän teki useita uhkarohkeita retkiä Teruelin rintamalla Cordoban ja Granadan seuduilla. Aalto tunnettiin rajuista otteistaan ja yltiöpäisyydestään. Hänen ryhmänsä, johon kuuluivat muun muassa newyorkilaiset vapaaehtoiset Alex Kunstlich ja Irving Goff, toimi vihollislinjojen takana tuhoten strategisia kohteita, kuten rautateitä, siltoja ja voimajohtoja.


title: William Aalto

text: Toisin kuin Goff ja Kunstlich Bill Aalto ei kuitenkaan osallistunut Albarracínin kaupungin lähellä sijainneen sillan tuhoamiseen. Ernest Hemingway on kuvannut sillan räjäyttämistä kirjassaan "Kenelle kellot soivat". Irving Goff ei tavannut Hemingwaytä koskaan, ja hyvin todennäköisesti ei myöskään Aalto. Goffin ja Aallon erilaiset luonteet tulevat esille heidän antamissaan vastauksissa tiedusteluihin, olivatko he mahdollisesti olleet esikuvia Hemingwayn kirjan sankarille Robert Jordanille. Goff oli ollut imarreltu ajatuksesta, kun taas Aalto oli arvioinut Hemingwaytä sarkastisesti.


title: William Aalto

text: Vuoden 1937 lopulla Bill Aalto oli Kunstlichin lähin mies ja vastasi logistiikasta, huollosta ja Kunstlichin sissioperaatioiden strategisesta suunnittelusta. Hän myös kuljetti sotilaita kohtauspaikoille. Sissien toiminta oli ylivoimaisesti edelleen teiden, rautateiden ja siltojen tuhoamista. Aalto piti sotilaselämän monimutkaisuudesta. Keskittyessään rauhallisesti yksityiskohtiin hän oli luonteeltaan enemmän Kunstlichin kuin Goffin kaltainen. Aalto oli teknisesti erittäin hyvä sotilas. Hän yleni nopeasti ja jätti taakseen toverinsa Goffin, joka oli häntä 15 vuotta vanhempi. Toukokuussa 1938, jolloin Alex Kunstlich vangittiin ja teloitettiin, hänet ylennettiin luutnantiksi.


title: William Aalto

text: Toukokuussa 1938 Aalto ja Goff olivat mukana noin 30 miehen ryhmässä, joka vapautti 300 tasavaltalaista vankia Motrilin kaupungissa sijainneelta vankileiriltä. Tehtävä oli menestys, mutta se lähes maksoi Aallon ja Goffin hengen. Paluutien ollessa poikki he joutuivat uimaan meressä päästäkseen tasavaltalaiselle maaperälle. Aalto ja Goff olivat molemmat mestaruustason uimareita.


title: William Aalto

text: Aalto ylennettiin kapteeniksi kesäkuussa 1938. Hän oli kolme kertaa sairaalahoidossa kuumeen, paksusuolentulehduksen ja malarian takia heinäkuun ja marraskuun välillä 1938. Hän kirjoitti viranomaisille itsensä ja Goffin puolesta ja pyysi päästä Yhdysvaltoihin tukeakseen sieltä käsin tasavaltalaista Espanjaa. Hän oli myös huolissaan passinsa vanhenemisesta, jos hänen oleskelunsa ulkomailla kestäisi yli kaksi vuotta yhtäjaksoisesti. Lisäksi hän oli taloudellisesti vastuussa äidistään ja 8-vuotiaasta velipuolestaan Johnista (Jussi).


title: William Aalto

text: Aalto kotiutui tammikuussa 1939, jolloin hän matkusti 2000 muun kansainvälisen sotilaan kanssa junalla Barcelonasta Ranskaan. Matka jatkui laivalla helmikuun alussa Le Havresta New Yorkiin.


title: William Aalto

text: Palattuaan New Yorkiin Bill Aalto palasi takaisin ammattiyhdistystyöhön. Hän liittyi Suomalaisen Työväen Järjestön toimintaan ja osallistui tammikuussa 1940 järjestön nuorisokomitean kongressiin. Saadakseen rahaa elämiseen hän liikkui New Yorkin ja Connecticutin alueella tehden tilapäistöitä, muun muassa armeijan tukikohdassa Ansoniassa.


title: William Aalto

text: Isäpuoli Otto Aalto ilmiantoi Bill Aallon FBI:lle maaliskuussa 1941. Isäpuolen mukaan William oli vaaraksi Yhdysvalloille poliittisten näkemystensä takia, ja koska tämä oli ollut Espanjassa. Otto Aallon motiivit olivat epäilemättä viha ja kostonhalu, joka kohdistui myös Aallon äitiin Elsaan, josta Otto oli hiljattain eronnut. Isäpuolen ilmiannon vuoksi Aalto oli nyt FBI:n tarkkailun alla.


title: William Aalto

text: Japanilaisten hyökättyä Pearl Harboriin 7. joulukuuta 1941 Bill Aalto otettiin Yhdysvaltain armeijaan. Hän palveli aluksi korpraalina Fort Knoxin tukikohdassa.


title: William Aalto

text: Hän värväytyi alkuvuonna 1942 Espanjan aikaisen taistelutoverinsa Irving Goffin kanssa Yhdysvaltain sotilastiedustelupalveluun (OSS). Aalto oli jo aiemmin keväällä 1940 ollessaan Goffin kanssa Espanjan tasavaltaa ja sen vankeja ja pakolaisia puolustavalla propagandakiertueella kertonut Goffille homoseksuaalisuudestaan. Paljastuksen jälkeen ystävyyssuhde Goffin kanssa oli viilennyt, mutta ei katkennut. Goff piti nyt Aallon homoseksuaalisuutta turvallisuusriskinä pienessä Lincolnin prikaatin veteraanien ryhmässä sotilastiedustelupalvelussa. Henkilökohtaisesti Goff oli ärsyyntynyt Aallon nousevasta tähdestä ja ylenemisestä sekä Espanjan sisällissodassa että OSS:ssä.


title: William Aalto

text: Aalto siirrettiin pois tiedustelupalvelusta ja lähetettiin kouluttajaksi Marylandiin. Toimiessaan kouluttajana hän loukkasi pahasti kätensä syyskuussa 1943 sattuneessa räjähdeonnettomuudessa. Aalto jouduttiin siirtämään siviiliin, ja hänelle myönnettiin invalidieläke.


title: William Aalto

text: Sodan jälkeen Aalto alkoi opiskella kirjallisuutta Columbian yliopistossa New Yorkissa ja julkaisi runojaan "The New Masses" -nimisessä marxilaisessa lehdessä. Hän toimi samalla aktiivisesti Espanjan veteraanien sosiaalityössä ja oli mukana pakolaisten poliittisessa toiminnassa.


title: William Aalto

text: William Aalto ei koskaan kertonut sotakokemuksistaan. Lincolnin prikaatin veteraanit muistelivat, että Irving Goffin kertoessa yksityiskohtaisesti kokemuksistaan Aalto hiljeni ja käveli muualle.


title: William Aalto

text: Aalto matkusti myöhemmin Eurooppaan, jossa hän asui Pariisissa sekä opiskeli taidehistoriaa Italiassa. Pariisissa hän vietti aikaa amerikkalaisessa taideyhteisössä, jossa Aalto tutustui muun muassa jazzpianisti Aaron Bridgersiin. Runoilija W. H. Auden oli ollut Aallon ystävä 1940-luvun alun New Yorkin vuosista lähtien, ja hän pysyi Aallon uskollisena ystävänä ja tukijana. Vuosina 1948 ja 1949 Aalto vietti vähän aikaa W.H. Audenin lomapaikassa Italiassa. W. H. Auden mainitsee Aallon resonoivassa muistokirjoituksessa.


title: William Aalto

text: Euroopassa Aalto lopetti kirjoittamisen lähes kokonaan. Hän alkoholisoitui ja muuttui myös ajoittain väkivaltaiseksi. Aalto seurusteli Pulitzer-palkitun runoilijan James Schuylerin kanssa. Hän esiintyy myös yhdessä tämän runossa. Kirjailija Truman Capote kirjoitti ystävälleen Donald Windhamille kirjeen, joka on päivätty Forio d’Ischiassa Napolissa 12. huhtikuuta 1949. Kirjeessään hän kertoo Aallon ja Schuylerin eron olleen dramaattinen ja että Aalto asuu Roomassa. Capoten mukaan Schuyler oli kertonut Aallon olevan mielenvikainen ja että Aalto oli yrittänyt tappaa Schuylerin. Donald Windham kertoo muistelmissaan "Lost Friendships", että Aalto oli rikkonut grappa-pullon Schuylerin päähän.


title: William Aalto

text: Vuonna 1952 Aalto joutui palaamaan Italiasta New Yorkiin. Yhdysvaltain ulkoministeriö oli takavarikoinut hänen passinsa ja lakkauttanut työkyvyttömyyseläkkeen. Viimeisinä elinvuosinaan hän taisteli oikeudessa saadakseen passinsa takaisin. Passi palautettiin vuonna 1958 Aallon ollessa 42-vuotias.


title: William Aalto

text: William Aalto kuoli leukemiaan vuonna 1958. Hänet on haudattu Long Islandin sotilashautausmaalle New Yorkin osavaltioon.


title: Saksan 8. panssaridivisioona

text: Saksan 8. panssaridivisioona () oli Saksan maavoimien yhtymä toisessa maailmansodassa. Se muodostettiin 3. kevyestä divisioonasta tammikuussa 1940. Olemassaolonsa aikana divisioonan esikunta oli Cottbusissa osana Wehrkreis III:a.


title: Saksan 8. panssaridivisioona

text: Wehrkreis III perusti 10. marraskuuta 1938 Cottbusissa 3. kevyen divisioonan, johon kuuluivat perustettaessa 67. panssaripataljoona, 8. ja 9. mekanisoidut ratsuväkirykmentit ja 8. tiedustelurykmentti.


title: Saksan 8. panssaridivisioona

text: Divisioona asetettiin liikekannalle 28. elokuuta 1939. Puolan valtaukseen se liitettiin XV armeijakuntaan, jonka mukana se eteni Warte-Nida-linjalle. Puolan sotatoimien päätyttyä divisioona palasi Cottbusiin.


title: Saksan 8. panssaridivisioona

text: 3. kevyt divisioona nimettiin 16. lokakuuta 1939 8. panssaridivisioonaksi, jolloin sen tiedustelurykmentin toinen tiedustelupataljoona siirrettiin 10. panssaridivisioonaan. Tilalle divisioona sai Itä-Preussiin sijoitetun kaksipataljoonaisen 10. panssarirykmentin. Samassa yhteydessä perustettiin 8. kivääriprikaatin esikunta, johon liitettiin kolmipataljoonainen 8. kiväärirykmentti ja 8. moottoripyöräpataljoona. Divisioonan panssaripataljoonien pääkalustona olivat tsekkiläiset Panzerkampfwagen 38(t) -panssarivaunut. Divisioonan 10. panssarirykmenttiin muodostettiin 1. tammikuuta 1940 kolmas pataljoona 67. panssaripataljoonasta. Lisäksi divisioonaan kuului kaksikomppaniainen panssarintorjuntapataljoona, pioneeripataljoona sekä viesti- ja huoltoyksiköitä. Divisioonan tykistöön kuului kaksi 105 millimetrin haupitsein varustettua patteristoa.


title: Saksan 8. panssaridivisioona

text: Divisioona liitettiin Ranskan valtausta varten XLI motorisoituun armeijakuntaan. Se osallistui Maas-joen ylitykseen liittyviin taisteluihin, joissa Ranskan joukot kykenivät aluksi torjumaan saksalaisten etenemisen. Taisteluissa divisioona kärsi suurehkoja tappioita. Lopulta ranskalaiset pakotettiin peräytymään panssarihyökkäyksen tieltä. Divisioona oli mukana tuhottaessa Ranskan 1. ja 7. armeija toukokuussa 1940. Ranskan antauduttua divisioona viipyi Ranskassa miehitysjoukkona maaliskuuhun 1941 saakka.


title: Saksan 8. panssaridivisioona

text: Divisioona lähetettiin itään maaliskuussa 1941 ja se osallistui huhtikuussa Balkanin taisteluihin osana I armeijakuntaa. Se siirrettiin heinäkuussa itärintamalle, jossa se liitettiin pohjoisen armeijaryhmän 4. panssariryhmään Erich von Mansteinin komentamaan LVI panssariarmeijakuntaan. Divisioona hyökkäsi armeijakunnan mukana Baltian maiden läpi kohti Leningradia.


title: Saksan 8. panssaridivisioona

text: Divisioona osallistui taisteluihin Neuvostoliittoa vastaan aina vuoden 1944 loppuun saakka.


title: Saksan 8. panssaridivisioona

text: Divisioonankomentajina olivat:


title: Ravattulan keskiaikainen kirkko

text: Ravattulan keskiaikainen kirkko oli Kaarinassa Ravattulan kylän Ristimäessä sijainnut varhaiskeskiaikainen kirkko, josta nykyään on jäljellä enää kivinen perustus. Kyseessä on Suomen vanhin tunnettu kirkko, joka rakennettiin 1100–1200-lukujen vaihteessa. Sen jäännökset löydettiin vuonna 2013, mutta kaivauksia oli paikalla tehty jo vuodesta 2010 lähtien. Peltoaukean keskeltä sijaitsevasta metsäsaarekkeesta on kirkon kivijalan lisäksi löydetty kalmisto sekä sitä kiertäneen kiviaidan perustukset.


title: Ravattulan keskiaikainen kirkko

text: Ravattulan kirkko edusti varhaiskeskiaikaista romaanista rakennustyyliä. Sen yhteydestä on tehty esinelöytöjä, jotka vahvistavat kirkon ajoitusta 1100-luvulle. Puurakenteisen kirkon pituus oli noin kymmenen ja leveys kuusi metriä. Siihen on kuulunut runkohuone sekä kapeampi kuoriosa. Kirkon itäreunalta löytyi myös alttarin kiviset perustukset. Esinelöytöjen perusteella kirkko on ollut käytössä vain 1220–1230-luvuille saakka, jonka jälkeen se on ilmeisesti purettu ja rakennusmateriaalit kierrätetty uuteen paikkaan. Ristimäki on todennäköisesti palvellut 10–20 eri talon kirkkona, joten sitä on käyttänyt laajempi yhteisö kuin pelkkä Ravattulan kylän alue.


title: Ravattulan keskiaikainen kirkko

text: Muinaisjäännös löydettiin Turun yliopiston arkeologian oppiaineen suorittamissa kaivauksissa. Varhaiskeskiaikaisten puukirkkojen jäännöksiä on Suomesta etsitty jo 150 vuoden ajan ja kaivauksia johtanut arkeologi Juha Ruohonen luonnehtikin kirkkolöytöä kuluvan vuosituhannen merkittävimmäksi. Ennen Ravattulaa on tunnettu runsaasti rautakauden ja keskiajan vaihteen tienoon kalmistoja, mutta niistä ei ole löytynyt varmoja kirkkorakennusten perustuksia.


title: Ravattulan keskiaikainen kirkko

text: Alueelta on löydetty myös laaja ristiretkiaikaan ja keskiajan alkuun ajoittuva kalmisto sekä sitä ympäröineen kiviaidan perustuksia. Arvioiden mukaan kalmistossa voi olla jopa 300 hautaa. Kalmistoa kiertäneen aidan perusteella on päätelty, että kyseessä on ollut kristillinen hautausmaa, jonka vanhimmat hautaukset on mahdollisesti tehty jo sata vuotta ennen kirkon rakentamista.


title: Mustahuiluvaris

text: Mustahuiluvaris ("Melloria quoyi") on leijujen heimoon kuuluva varpuslintu.


title: Mustahuiluvaris

text: Mustahuiluvarista tavataan Australiassa, Indonesiassa ja Papua-Uudessa-Guineassa. Sen on raportoitu olevan meko yleinen, ja sen kannankehitys on vakaa. Laji on luokiteltu elinvoimaiseksi.


title: Jalkapallon Suomen Cup 1976

text:
Jalkapallon Suomen Cup 1976 oli cupin 22. järjestämisvuosi. Osanotto-oikeus siihen oli kaikilla seuroilla. Kilpailuun osallistui 294 joukkuetta. Aluksi karsittiin 40 joukkuetta varsinaiseen kilpailuun, johon lisäksi mestaruussarjan ja I divisioonan joukkueet, yhteensä 24, pääsivät ilman karsintaa.
Loppuotteluun selvisivät mestaruussarjalainen Lahden Reipas ja Tampereen Ilves (I divisioona), ja se pelattiin Tampereella 17. huhtikuuta 1977. Ottelun voitti Reipas 2-0.


title: Jalkapallon Suomen Cup 1976

text: 1 rangaistuspotkukilpailu.


title: HMS Leith (U36)

text: HMS Leith (viirinumerot U36 ja L36) oli Britannian Kuninkaallisen laivaston Grimsby-luokan sluuppi, joka palveli toisessa maailmansodassa.


title: HMS Leith (U36)

text: Alus tilattiin 1. marraskuuta 1932 Devonportin telakalta osana vuoden 1931 laivasto-ohjelmaa. Sen köli laskettiin 6. helmikuuta 1933 ja alus laskettiin vesille 9. syyskuuta 1933 kumminaan rouva Pipon. Alus valmistui 10. heinäkuuta 1934.


title: HMS Leith (U36)

text: Alus määrättiin kaksi vuorokautta palvelukseen oton jälkeen Uuden-Seelannin laivastoasemalle miehitettynä Chathamin laivastotukikohdan henkilöstöllä. Alus saapui Aucklandiin 13. marraskuuta aloittaen palveluksensa Tyynellämerellä sekä Uuden-Seelannin aluevesillä.


title: HMS Leith (U36)

text: Toisen maailmansodan päätyttyä toukokuussa 1945 alus määrättiin siirrettäväksi reserviin. Alus siirtyi kesäkuussa Rosythiin, jossa sen varastot tyhjennettiin ja alus sijoitettiin reserviin. Alus sijoitettiin poistolistalle ja se myytiin 1946 kauppalaivastoon nimellä "Byron" ja edelleen "Friendship". Vuonna 1949 Tanskan kuninkaallinen laivasto osti aluksen liittäen sen laivastoonsa vedentutkimusaluksena nimellä "KDM Galathea". Alus myytiin romutettavaksi 1955.


title: Metyyliglyoksaali

text: Metyyliglyoksaali eli pyruvaldehydi on yksinkertaisin ketoaldehydi eli se sisältää sekä aldehydien että ketonien funktionaalisen ryhmän. Yhdistettä käytetään orgaanisissa synteeseissä.


title: Metyyliglyoksaali

text: Metyyliglyoksaali on huoneenlämpötilassa väriltään keltaista nestettä, jolla on pistävä haju. Yhdiste liukenee hyvin veteen, etanoliin, dietyylieetteriin ja bentseeniin. Metyyliglyoksaali muodostaa helposti polymeerejä. Metyyliglyoksaalille tapahtuu sekä aldehydeille että ketoneille tyypillisiä reaktioita.


title: Metyyliglyoksaali

text: Metyyliglyoksaalin synteesiin on useita tapoja. Teollisuudessa käytetty menetelmä on propyleeniglykolin hapetus ilman avulla katalyyttien läsnä ollessa. Muita tapoja ovat asetonin hapetus seleenidioksidin avulla ja isonitrosoasetonin happohydrolyysi. Metyyliglyoksaalia käytetään valmistettaessa lääkkeitä, väriaineita ja hyönteismyrkkyjä ja siitä saadaan muun muassa imidatsolijohdannaisia. Metyyliglyoksaalia voidaan käyttää pelkistimenä.


title: Metyyliglyoksaali

text: Eliöt tuottavat metyyliglyoksaalia muodostuu trioosifosfaattien glykolyysin sivutuotteena. Yhdiste on eliöille haitallista, koska se muodostavat additiotuotteita proteiinien arginiini-, lysiini-, ja metioniiniaminohappojen kanssa johtaen toimimattomiin proteiineihin. Lisäksi se muodostaa stabiileja additiotuotteita DNA:n kanssa muodostaen niin kutsuttuja kehittyneitä glykaation lopputuotteita. Näillä yhdisteillä on rooli diabeteksen, verisuonitautien ja hermodegeneraation syntymekanismeissa. Eliöt tekevät metyyliglyoksaalin vaarattomaksi kahden entsyymin avulla, jotka ovat laktoyyliglutationilyaasi eli glyoksalaasi I ja glyoksalaasi II.


title: Jalkapallon Viking Cup 1976

text: Jalkapallon Viking Cup 1976 oli Viking Cupin 5. järjestämisvuosi. Cupin palkintona olleen 15 000 mk jakoivat KPV ja Reipas nuorisotyönsä tukemiseen. Finaalin voitti KPV jatkoajalla 1–0.


title: Jalkapallon Viking Cup 1976

text: 1 rangaistuspotkukilpailu.


title: Saksan XLI panssariarmeijakunta

text: Saksan XLI panssariarmeijakunta () oli Saksan maavoimien yhtymä toisessa maailmansodassa.


title: Saksan XLI panssariarmeijakunta

text: Wehrkreis VIII perusti 24. helmikuuta 1940 XLI motorisoidun armeijakunnan esikunnan (). Armeijakunta nimettiin 10. heinäkuuta 1942 XLI panssariarmeijakunnaksi.


title: Saksan XLI panssariarmeijakunta

text: Armeijakunta liitettiin toukokuussa 1940 hyökättäessä Ranskaan osaksi Armeijaryhmä A:n 12. armeijaa. Syyskuussa se oli osana Alankomaihin sijoitettua 16. armeijaa.


title: Geometrisen keskiarvon lause

text: Geometrisen keskiarvon lause kuvaa suorakulmaisen kolmion hypotenuusalta piirretyn korkeusjanan ja sen jakamien hypotenuusan osien suhdetta. Lauseen mukaan korkeusjanan pituus on näiden osien pituuksien geometrinen keskiarvo.


title: Geometrisen keskiarvon lause

text:
Jos "h" on suorakulmaisen kolmion hypotenuusaa vastaava korkeusjana ja "p" and "q" korkeusjanan jakamat hypotenuusan osat niin näiden suhdetta voidaan kuvata lauseella:
tai vastaavasti:


title: Geometrisen keskiarvon lause

text:
Eukleides (n. 360–280 eaa.) käytti jälkimmäistä lausetta (2. kirjan 14. väittämä) annetun suorakulmion kanssa yhtäsuuren neliön piirtämiseen harpin ja viivaimen avulla:
-Ensin suorakulmion DBIE sivua BD jatketaan suorakulmion sivun DE verran(DE=DA).
-Seuraavaksi piirretään puoliympyrä, jonka halkaisija on pidennetty sivu AB.
-Pidennetään janaa DE ympyrän kehälle pisteeseen C.
-DC on halutun neliön sivun pituus.


title: Geometrisen keskiarvon lause

text: Lausetta voidaan soveltaa myös käänteisesti: Jos kolmion korkeusjanan jakamien segmenttien tulo on yhtä kuin korkeusjanan neliö, niin kolmio on suorakulmainen.


title: Geometrisen keskiarvon lause

text: Teoreema:


title: Geometrisen keskiarvon lause

text: Käänteisesti:


title: Geometrisen keskiarvon lause

text: Leikataan suorakulmainen kolmio korkeusjanan "h" kohdalta kahteen yhdenmuotoiseen kolmioon, jotka järjestetään peräkkäin suuremmaksi kolmioksi, jonka sivun pituudet ovat "p+h" ja "q+h". Ensimmäisen kolmioiden väliin jäävä tyhjä tila täyttyy pinta-alaltaan "h" kokoisella neliöllä, ja toinen kolmioiden väliin jäävä alue suorakulmiolla "pq". Koska molemmat uudelleen järjestetyt kolmiot ovat saman kokoisia, niin myös lisättyjen neliön ja suorakulmion tulee olla keskenään saman kokoisia.


title: Belebjolka

text: Belebjolka () on maalaiskunta ja sen keskuskylä Novgorodin alueen Poddorjen piirissä Venäjällä. Se sijaitsee Lovatin sivujoen Polistin varrella 25 kilometriä Poddorjesta luoteeseen. Kylässä on 383 ja kunnassa 1 000 asukasta (vuonna 2010).


title: Belebjolka

text: Belebjolkan kunnan pinta-ala on 822,94 neliökilometriä. Se rajoittuu pohjoisessa Novgorodin alueen Volotin ja Staraja Russan piireihin, idässä Poddrojen kuntaan, etelässä Holmin piiriin ja lännessä Pihkovan alueeseen. Pinta-alasta 83,9 % on metsää ja 14,1 % maatalousmaata.


title: Belebjolka

text: Kunnan alueella virtaavat Polist ja sen sivujoki Holynja. Seudulla on laajoja suoalueita.


title: Belebjolka

text: Keskuskylän lisäksi kuntaan kuuluu 68 kylää: Bainištše, Baikovo, Berezka, Bolšije Jasny, Bolšoje Puhovo, Bolšoje Šeludkovo, Borok, Bystryi Bereg, Bytškovo, Gariža, Gridino, Gusevo-1, Gusevo-2, Holstinka, Ignatovo, Jahonovka, Kamenka, Karabinets, Kostelevo, Kovalevka, Krapivenka, Krasnyi Lug, Kstetški, Leša, Lisji Gorki, Litvinovo, Ljubets, Malahnovo, Malaja Korovenka, Maloje Puhovo, Maloje Šeludkovo, Malyje Jasny, Markovo, Perehody, Perejezd, Pereterje, Perevodovo, Petrovo, Podsosonje, Potšinki, Protoki, Repino, Retški, Rjabji Rogi, Rovno, Rukaty, Ržanyje Rogi, Šahovo, Šeljapino, Sentsovo, Šernino, Šestovo, Sidorovo, Skopino, Škvorovo, Sorokino, Starobenka, Šušelovo, Sušitsa, Trubitšino, Tšerna, Velikoje Selo, Vidža, Viska, Vykrasovo, Zaozerje, Zelema ja Zimnik. Yli sadan asukkaan kyliä ovat Belebjolkan lisäksi Zaozerje ja Perejezd. Viidessätoista kylässä ei ole lainkaan vakituista asutusta.


title: Belebjolka

text: Belebjolkan kylä mainitaan ensimmäisen kerran vuonna 1495. 1700-luvulta lähtien se oli Novgorodin läänin Staraja Russan kihlakuntaan kuuluneen volostin keskus. Vuonna 1927 muodostettiin Belebjolkan piiri, joka lakkautettiin vuonna 1931, mutta perustettiin uudelleen vuonna 1941. Vuoteen 1944 saakka se kuului Leningradin alueeseen. Belebjolkan piiri liitettiin Poddorjeen vuonna 1961.


title: Belebjolka

text: Belebjolkasta on linja-autoyhteydet Poddorjeen ja Staraja Russaan. Paikallisista elinkeinoista tärkeimpiä ovat erilaiset julkiset palvelut, hallinto ja kauppa. Maataloutta edustavat asukkaiden palstaviljelmät sekä kolme yksityistilaa. 81 % työvoimasta työskentelee kunnan ulkopuolella ja 24 % työikäisistä ei käy ansiotöissä (vuonna 2010).


title: Belebjolka

text: Keskuskylän palveluihin kuuluvat keskikoulu, kulttuuritalo, kirjasto, lääkärin vastaanotto ja posti. Eräitä julkisia palveluja on myös muissa kylissä.


title: Belebjolka

text: Polistin ja Holynjan varrella on keskiaikaisia kurgaanihautoja. Rakennusmuistomerkkeihin kuuluu 1700-luvulla rakennettu Markovon kirkko. Historialliset kohteet liittyvät toiseen maailmansotaan.


title: Leikkivä ihminen

text: Leikkivä ihminen ("Homo Ludens") on Johan Huizingan vuonna 1938 kirjoittama kirja leikin roolista kulttuurissa. Huizinga käsittelee kirjassa leikin roolia sellaisilla kulttuurin alueilla kuin laki, sota, runous, filosofia ja taide. Huizinga tulkitsee leikin ja pelien olevan olennainen osa kulttuuria. Leikkivä ihminen on tärkeä teos leikin ja pelien tutkimuksen historiassa.


title: Leikkivä ihminen

text: Huizinga esittää "Leikkivässä ihmisessä" leikin olevan keskeinen osa kulttuurin syntyä. Hän käy läpi esimerkkejä uskonnosta, laista, runoudesta, sodasta, filosofiasta ja taiteesta ja osoittaa, miten niissä kaikissa on leikkisiä piirteitä. Myös eri kielten leikki-sanojen analyysi on keskeinen osa "Leikkivää ihmistä".


title: Leikkivä ihminen

text: Huizinga esittää teoksessa taikapiirin käsitteen, kuvaillen leikin tapahtuvan erillään arkisesta elämästä. Taikapiiri tarkoittaa hänen kuvauksessaan rajaa leikin ja muun maailman välillä.


title: Leikkivä ihminen

text: "Leikkivällä ihmisellä" oli merkittävä vaikutus ranskalaisen sosiologi Roger Caillois'n kirjoituksiin leikistä. Myös saksalainen teologi Hugo Rahner kiinnostui ajatuksesta kuinka leikillä voi ilmaista uskonnollisia tuntemuksia.


title: Opioidikorvaushoito

text: Opioidikorvaushoito on opioidiriippuvaisten päihteiden haittojen vähentämisen malli, jossa katukaupassa liikkuvia opioideja korvataan lääkeyritysten valmistamilla opioidivalmisteilla. Tällä tavalla voidaan vähentää huumeiden käyttöön liittyvän riskikäyttäytymisen seurauksia.


title: Opioidikorvaushoito

text: Korvaushoidon tarve liittyy opioidien suureen riippuvuuspotentiaaliin. Korvaushoidon saa aloittaa kun vieroitushoito ei ole onnistunut. Korvaavilla opioidivalmisteilla on pienempi yliannostusriski kuin heroiinilla; tavoitteena on estää tai merkittävästi vähentää laittomien opioidien käyttöä, rikollisuutta ja suonensisäiseen käyttöön ja yliannostukseen liittyviä riskejä ja mahdollistaa riippuvuuksien hoito ja psykososiaalinen kuntoutus.


title: Opioidikorvaushoito

text: Ilman lääkkeellistä korvaushoitoa on myös vaarana että käyttäjät syrjäytyvät. Yhtenä tavoitteena onkin parantaa käyttäjän elämänlaatua. Opioidikorvaushoitoa pidetään rikollisuuden hallintakeinona.


title: Opioidikorvaushoito

text: HI-viruksen leviäminen muodostui 1980-luvulla huumausaineita suuremmaksi uhkaksi. Ensimmäisenä korvaushoidossa käytettäviä lääkeaineita toi Suomeen ja määräsi opioidiriippuvaisten korvaushoitoon lääkäri Pentti Karvonen vuonna 1985. Karvonen lopetti toiminnan väliaikaisesti, kun hänen lääkärikollegansa menetti reseptinkirjoitusoikeutensa korvaushoitojen vuoksi. Karvonen jatkoi korvaushoitolääkkeiden määräämistä vuonna 1993. Karvonen perusti oman Benemix-klinikan vuonna 1996 kun lääkärikeskus jossa hän työskenteli oli kieltänyt korvaushoidot. Benemixillä oli enimmillään pari sataa asiakasta. Vuonna 1997 Karvonen menetti keskushermostoon vaikuttavien lääkkeiden reseptinkirjoitusoikeuden.


title: Opioidikorvaushoito

text: Vuonna 1995 Reckitt-yritys julkisti Subutex-nimisen buprenorfiinia sisältävän korvaushoitolääkkeen Ranskassa. Samana vuonna Ranskassa kaikki terveyskeskuslääkärit saivat heroiinin suonensisäisen käytön myötä pahenevaa AIDS-epidemiaa vastaan taistelemiseksi buprenorfiinin reseptinkirjoitusoikeuden ilman rajoituksia. Menetettyään keskushermostoon vaikuttavien lääkkeiden reseptinkirjoitusoikeuden Karvonen lähetti klinikkansa potilaat hakemaan korvaushoitolääke Subutexia Ranskasta. Vuonna 1998 Suomessa ehdotettiin heroiinin jakamista rekisteröidyille käyttäjille, mitä Irti Huumeista -yhdistys vastusti. Korvaushoito otettiin Suomessa käyttöön vuonna 2000, kun voimaa tuli ensimmäinen korvaushoitoasetus. Sittemmin korvaushoitoasetusta on päivitetty vuosina 2002 ja 2008.


title: Opioidikorvaushoito

text: Subutexin kuljetus Ranskasta Suomeen jatkui 2000-luvulla alhaisen hinnan vuoksi. Vuonna 2001 suomalainen sai tuoda omaan käyttöön 14 päivää vastaavan lääkeannoksen ulkomailta.


title: Opioidikorvaushoito

text: Suomessa heroiinin saatavuus heikkeni 2000-luvun alun jälkeen, koska Afganistanin sota heikensi oopiumtuotantoa. Buprenorfiinia alettiin käyttämään huumekäytössä korvaavana aineena. Kun heroiinin saatavuus palautui, käyttäjät eivät vaihtaneet buprenorfiinia heroiiniin ja heroiinimarkkinat eivät palautuneet entiselle tasolleen. Vuonna 2000 Suomessa kuoli 63 ihmistä heroiiniin, vuonna 2005 enää kolme. Vuonna 2000 buprenorfiini oli tärkein myrkytyskuoleman löydös kolmessa tapauksessa ja 34:ssä tapauksessa vuonna 2004.


title: Opioidikorvaushoito

text: Vuoden 2003 lopussa korvaushoidon asiakkaita pakotettiin siirtymään Suboxone-nimiseen buprenorfiinivalmisteeseen Suomessa.


title: Opioidikorvaushoito

text: Korvaushoidon saa aloittaa kun vieroitushoito ei ole onnistunut. Korvaushoidon keskeisenä tehtävänä on vähentää huumeiden käyttöön liittyvän riskikäyttäytymisen seurauksia. Vastoin yleistä käsitystä oikein toteutettu korvaushoito ei juurikaan päihdytä.


title: Opioidikorvaushoito

text: Korvaavilla opioidivalmisteilla on pienempi yliannostusriski kuin heroiinilla; tavoitteena on estää tai merkittävästi vähentää laittomien opioidien käyttöä, rikollisuutta ja suonensisäiseen käyttöön ja yliannostukseen liittyviä riskejä ja mahdollistaa riippuvuuksien hoito ja psykososiaalinen kuntoutus.


title: Opioidikorvaushoito

text: Ilman lääkkeellistä korvaushoitoa on myös vaarana että käyttäjät syrjäytyvät. Yhtenä tavoitteena onkin parantaa käyttäjän elämänlaatua. Vaikka korvaushoidossa henkinen ja fyysinen riippuvuus aineeseen säilyvät, sen avulla voi päästä irti huumeen käyttöön liittyvästä elämäntavasta ja rituaaleista sekä huumeita käyttävästä kaveripiiristä joka vaikuttaa sosiaaliseen riippuvuuteen.


title: Opioidikorvaushoito

text: Korvaushoidossa käytettäviä lääkevalmisteita ovat buprenorfiini (Subutex, Suboxone, Temgesic) sekä metadoni, jotka annostellaan suun kautta. Yhdistelmävalmisteissa on naloksonia jonka tarkoitus on estää suonensisäinen käyttö. Metadoni on halvempaa kuin buprenorfiini ja sillä on vaarallisia yhteisvaikutuksia muiden aineiden kanssa eikä sitä ole siten turvallista määrätä kaikille. Korvaushoitolääke annetaan kielen alla sulavana resoriblettinä, mutta myös kielen alla sulavaa limakalvoon tarraavaa uudentyyppistä filmiä (Suboxone Film) on kokeiltu. Buprenorfiiniin liittyy pienempi yliannostuksen ja myrkytyskuoleman riski kuin heroiiniin. Buprenorfiinilla esiintyy kattovaikutus, toisin kuin heroiinilla. Tästä syystä buprenorfiiniyliannostuksia esiintyy harvoin. Metadonilla ei ole kattovaikutusta, mutta se soveltuu siksi paremmin suuriin heroiiniannoksiin tottuneiden korvaushoitoon.


title: Opioidikorvaushoito

text: Korvaushoitoon kuuluu säännöllinen hoidon seuranta. Lääkitys ja psykososiaalinen kuntoutus kuuluvat yhteen korvaushoidossa. Joillekin korvaushoito voi jäädä elinikäiseksi. Monilla riippuvuus on niin vaikea, että käytön loppuminen on täysin epärealistinen tavoite. Ylläpitohoidoksi kutsutaan korvaushoidon muotoa jota ei ole tarkoitus ikinä lopettaa.


title: Opioidikorvaushoito

text: Vuonna 2013 Suomessa arvioitiin olevan noin 2400-2500 korvaushoitoa saavaa korvaushoitopotilasta ja lukema on kasvanut koko 2000-luvun. Korvaushoidon tarve keskittyy etenkin suuriin kaupunkeihin ja pääkaupunkiseudulle. Noin puolet korvaushoidon asiakkaista asuu pääkaupunkiseudulla. Suomalaisessa opioidikorvaushoidossa 65 prosenttia käyttää buprenorfiinipohjaisia lääkkeitä ja 35 prosenttia metadonipohjaisia lääkkeitä. Suomessa sadat käyttäjät ovat pakoilleet korvaushoitoa. Syyksi on epäilty korvaushoidossa käytettävää metadonia, joka herättää käyttäjissä pelkoja. Suomessa apteekkien rooli korvaushoitolääkkeiden jakelussa on pieni. Korvaushoitolääkkeet jaetaan erilaisilta klinikoilta ja toimintakeskuksista.


title: Opioidikorvaushoito

text: Korvaushoitolääkkeiden avulla heroiinin suonensisäisessä käytössä HI-viruksen ja C-hepatiitin leviämiset on saatu vähenemään. Suonensisäisen käyttö ei ole itsessään leviämisen kannalta riskialtista, mutta ruiskujen, neulojen ja liuotusastioiden yhteiskäyttö altistavat niille. Epidemioiden ehkäisy tai hallintaan saaminen ovat sekä potilaiden että yhteiskunnan etujen mukaista.


title: Opioidikorvaushoito

text: Opioidikorvaushoitoa pidetään rikollisuuden hallintakeinona. Suomalaisessa tutkimuksessa huumeongelmaisia seurattiin kolme vuotta ennen ja jälkeen korvaushoidon aloittamisen, yhteensä kuuden vuoden ajan. Tutkimuksen mukaan korvaushoito vähentää huumeiden käytöstä johtuvaa rikollisuutta alle puoleen siitä, mitä se oli huumeiden käytön aikana.


title: Vieroitushoito

text: Vieroitushoito tarkoittaa päihdehoitoa, jossa päihderiippuvainen vieroitetaan kokonaan ja pysyvästi irti pakonomaisesta tarpeestaan käyttää päihteitä.


title: Vieroitushoito

text: Yksi vieroitushoidon malli on Minnesotamallinen päihdehoito, joka tähtää aina pysyvään täysraittiuteen, jossa päihderiippuvainen elää vapaana pakkomielteestään elämästä.


title: Vieroitushoito

text: Vieroitushoidolla viitataan usein arkikielessä niin sanottuun katkaisuhoitoon, jolla ei kuitenkaan tarkoiteta samaa asiaa. Katkaisuhoidolla tarkoitetaan kuitenkin ainoastaan sananmukaisesti juomisen tai muiden huumavien aineiden käytön katkaisua niin sanotuilla katkaisuasemilla. Katkaisuasemien tarkoituksena ei ole raittiuden saavuttaminen, vaan ainoastaan aineen käytön tilapäinen katkaiseminen.


title: Bertel Saarnio

text: Bertel Saarnio (21. maaliskuuta 1912 – 27. syyskuuta 1969) oli suomalainen arkkitehti.


title: Bertel Saarnio

text: Saarnion tunnetuin suunnittelutyö on hänen yhdessä arkkitehti Juha Leiviskän kanssa suunnittelemansa Kouvolan kaupungintalo. Saarnio oli mukana suunnittelemassa Alvar Aallon johdolla 1944–1945 Rovaniemen uutta asemakaavaa.


title: Saksan LVI panssariarmeijakunta

text: Saksan LVI panssariarmeijakunta () oli Saksan maavoimien yhtymä toisessa maailmansodassa.


title: Saksan LVI panssariarmeijakunta

text: Wehrkreis VI perusti 15. helmikuuta 1941 LVI motorisoidun armeijakunnan esikunnan () Bad Salzuflenissa. Armeijakunta nimettiin 1. maaliskuuta 1942 LVI panssariarmeijakunnaksi.


title: Saksan LVI panssariarmeijakunta

text: Armeijakunta liitettiin perustettaessa Armeijaryhmä C:n 11. armeijaan, mistä se siirretiin toukokuussa Saksan yleisesikunnan OKH:n alaiseen 3. panssariryhmään. Panssariryhmä siirrettiin kesäkuussa hieman ennen operaatio Barbarossan alkamista osaksi pohjoisen armeijaryhmän 4. panssariryhmää ollen sijoitettuna Dünaburgiin, Lugaan ja Lowatiin. Armeijakunta liitettiin 16. elokuuta 16. armeijaan ja se siirrettiin 17. syyskuuta keskisen armeijaryhmän 3. panssariryhmään.


title: Saksan LVI panssariarmeijakunta

text: Yhtymä selvisi kesä-heinäkuussa 1944 Bobruiskin taisteluista, mutta se kärsi merkittäviä tappioita neuvostojoukkojen murtautuessa Baranovin sillanpäästä tammikuussa 1945. Armeijakunta siirrettiin Berliinin suojaksi, mutta se ei kyennyt siihen. Hitlerin tehtyä itsemurhan 30. huhtikuuta armeijakunta antautui 2. toukokuuta. Monet yhtymän miehistä saivat surmansa sotavankeudessa kuten sen viimeinen komentajakin.


title: Erkki Elomaa

text: Erkki Kaarlo Elomaa (4. toukokuuta 1936 Helsinki – 26. syyskuuta 1989) oli suomalainen arkkitehti.


title: Erkki Elomaa

text: Elomaa valmistui arkkitehdiksi vuonna 1962. Elomaan tunnetuin suunnittelutyö on vuonna 1968 valmistunut Järvenpään kirkko.


title: Risto Murto

text: Risto Murto (s. 1963 Kuusamo) on työeläkevakuutusyhtiö Varman toimitusjohtaja vuoden 2014 alusta. Aiemmin hän oli Varman varatoimitusjohtaja.


title: Risto Murto

text: Murto valmistui maisteriksi kansantaloustieteestä vuonna 1989 ja yhteiskuntatieteiden lisensiaatiksi 1992 Oulun yliopistosta. Tohtoriksi hän väitteli Helsingin kauppakorkeakoulussa 1997. Murto työskenteli Elinkeinoelämän tutkimuslaitoksen (ETLA) tutkijana 1987–1992, Suomen Pankin ekonomistina 1992–1993, Erik Selin Oy:n (nykyisin Carnegie) tutkimuspäällikkönä 1993–1997 ja Opstock Oy:n tutkimusjohtajana 1997–2000 ja toimitusjohtajana 2000–2005.


title: Risto Murto

text: Varmassa Murto aloitti vuonna 2006 ja työskenteli vuoteen 2010 sijoituksista vastaavana johtajana ja vuosina 2010–2013 varatoimitusjohtana. Vuonna 2014 hänestä tuli Varman uusi toimitusjohtaja, kun hänen edeltäjänsä Matti Vuoria siirtyi eläkkeelle.


title: Risto Murto

text: Murto on hallituksen jäsen muun muassa Wärtsilässä (2014–), Finanssialan Keskusliitossa (2014–) ja Sammossa (2015–). Murto on myös Suomen kansallisooppera ja -baletti sr:n hallintoneuvoston jäsen sekä Suomen Kulttuurirahaston raha-asiain toimikunnan jäsen. Hän aloitti Työeläkevakuuttajat TELA:n ensimmäisenä varapuheenjohtajana vuonna 2014 ja vuonna 2017 hänestä tuli TELA:n hallituksen puheenjohtaja. Murto on ollut vuosina 2014–2015 Oulun yliopiston hallituksen varapuheenjohtaja ja vuodesta 2016 hallituksen puheenjohtaja.


title: Oma Säästöpankki

text: Oma Säästöpankki Oyj ("OmaSp") on Suomen suurin itsenäinen säästöpankki. Oma Säästöpankki toimii erillään Suomen muista säästöpankeista eikä se kuulu Säästöpankkiryhmään. Oma Säästöpankilla on 40 konttoria ja noin 135 000 asiakasta ja henkilökuntaa noin 270. Taseen koko on 2,8 miljardia euroa.


title: Oma Säästöpankki

text: Oma Säästöpankki keskittyy vähittäispankkitoimintaan. Pankin keskeisiä asiakasryhmiä ovat henkilöasiakkaat, pienet ja keskisuuret yritykset sekä maa- ja metsätalouden harjoittajat. Kilpailuvalttinaan Oma Säästöpankki kertoo olevan erinomainen henkilökohtainen palvelu, jossa ollaan lähellä ja läsnä asiakkaita paikallisesti konttoreissa sekä verkossa ja mobiilissa. Pankki toimii lähinnä Etelä-Pohjanmaalla, Pirkanmaalla, eteläisessä Hämeessä, Kaakkois-Suomessa, Etelä-Savossa, Pohjois-Karjalassa ja Satakunnassa.


title: Oma Säästöpankki

text: Oma Säästöpankki syntyi useiden säästö- ja osuuspankkien fuusioituessa vaiheittain. Oma Säästöpankin ensimmäinen vaihe syntyi 2009, kun "Kuortaneen Säästöpankki" ja "Töysän Säästöpankki" yhdistyivät. Kuortaneen Säästöpankki toimi jo silloin Seinäjoella, josta tuli pankin kotipaikka. Oma Säästöpankin pääkonttori sijaitsee Lappeenrannan Valtakadulla.


title: Oma Säästöpankki

text: "Parkanon Säästöpankki" yhdistyi Oma Säästöpankkiin keväällä 2013.


title: Oma Säästöpankki

text: Vuonna 2014 Oma Säästöpankkiin yhdistyi useita pankkeja: Hämeenlinnan seudulla toiminut "Kantasäästöpankki", Suodenniemen Säästöpankki ja Etelä-Karjalan Säästöpankki. Kantasäästöpankki oli vuonna 2008 syntynyt Hauhon Säästöpankin ja 2009 siihen yhdistyneen Rengon Säästöpankin muodostama pankki. Kun yhdistyminen Etelä-Karjalan Säästöpankin kanssa oli valmis, pankki ilmoitti olevansa Suomen suurin säästöpankki.


title: Oma Säästöpankki

text: Laajentuminen jatkui vuonna 2015. Pankkiin yhdistyivät myös "Joroisten Osuuspankki" ja "Pyhäselän Paikallisosuuspankki". Kyseessä oli ensimmäinen kerta, kun säästöpankki ja osuuspankki yhdistyivät Suomessa. Vuonna 2017 Oma Säästöpankki avasi uuden konttorin Lahteen ja toimipisteet Espooseen, Kajaaniin ja Turkuun. Laajentuminen jatkuu jälleen 2019 kun Oma Säästöpankki avaa toimipisteet Helsingin Kluuvikadulle ja Turkuun Yliopistonkadulle.


title: Oma Säästöpankki

text: Oma Säästöpankin konttorit sijaitsevat eri puolilla Suomea. Lainakannasta noin 30 % on myönnetty Etelä-Pohjanmaalle, 13 % Pirkanmaalle ja 12 % Etelä-Karjalaan.


title: Oma Säästöpankki

text: Pankin mukaan vuosi 2017 oli pankin siihenastisen historian paras. S-Pankin pk-yritys- ja maa- ja metsätalousliiketoiminnan asiakkaat siirtyivät Oma Säästöpankille joulukuussa 2017. Vuonna 2017 pankki myös toteutti henkilöstöannin.


title: Oma Säästöpankki

text: Oma Säästöpankin hallituksen puheenjohtajana toimii Jarmo Partanen ja toimitusjohtajana Pasi Sydänlammi. Pankin pääkonttori sijaitsee Lappeenrannassa ja Oma Säästöpankin kotipaikkana on Seinäjoki.


title: Oma Säästöpankki

text: Oma Säästöpankin omistavat paikalliset "säästöpankkisäätiöt" ja osuuskunnat. Säätiöiden pankista saamat osingot käytetään yleishyödyllisiin tarkoituksiin. Säätiöt ja osuuskunnat ovat merkittäviä toimijoita omalla alueellaan: ne hallinnoivat yli 200 miljoonan euron omaisuutta. Omistajista suurin on "Etelä-Karjalan Säästöpankkisäätiö" (omistus 45 %). Muut omistajat ovat Töysän, Kuortaneen, Parkanon, Hauhon, Rengon ja Suodenniemen Säästöpankkisäätiöt sekä "Pyhäselän Oma Osuuskunta" ja "Joroisten Oma Osuuskunta".


title: Oma Säästöpankki

text: Oma Säästöpankki toteutti koko henkilöstölle suunnatun osakeannin marraskuussa 2017. Pankin omilla työntekijöillä oli mahdollisuus ostaa pankin osakkeita merkintähintaan 239 euroa/antiosake. Määrä vastaa noin kolmea prosenttia pankin kaikista osakkeista.


title: Oma Säästöpankki

text: Oma Säästöpankki järjesti yleisölle listautumisannin marraskuussa 2018. Yleisöannissa osakkeen merkintähinnaksi muodostui 7,00 €. Pankki listautui Helsingin pörssiin 30.11.2018.


title: Jan Jämsen

text: Jan Jämsen on myös taiteilijanimellä Katla toimiva suomalainen muusikko, jonka instrumentteja ovat laulu ja kosketinsoittimet. Parhaiten hänet muistetaan toimimisesta Finntrollin solistina vuosina 1997-2003. Jämsen on vuosien saatossa toiminut myös sanoittajana ja tehnyt kappaleita Finntrollin lisäksi myös Magenta Harvestille.


title: Papuanhuiluvaris

text: Papuanhuiluvaris ("Cracticus cassicus") on leijujen heimoon kuuluva varpuslintu.


title: Papuanhuiluvaris

text: Papuanhuiluvarista tavataan Indonesiassa ja Papua-Uudessa-Guineassa. Sitä on kuvattu melko yleisestä yleiseksi, ja se on luokiteltu elinvoimaiseksi.


title: Heidi Parviainen

text: Heidi Parviainen (s. 8. maaliskuuta 1979 Espoo) on suomalainen, klassisesti koulutettu laulaja ja sanoittaja.


title: Heidi Parviainen

text: Parhaiten hänet tunnetaan Amberian Dawn-yhtyeestä. Parviainen toimi yhtyeen laulusolistina ja sanoittajana vuodesta 2006 loppuvuoteen 2012 saakka, jolloin heidän tiensä erosivat. Pian tämän jälkeen Heidi Parviainen julkaisi uuden musiikillisen projektinsa, Dark Sarahin.


title: Savannihuiluvaris

text: Savannihuiluvaris ("Cracticus mentalis") on leijujen heimoon kuuluva varpuslintu.


title: Savannihuiluvaris

text: Savannihuiluvarista tavataan Koillis-Australiassa, Kaakkois-Indonesiassa ja Papua-Uuden-Guinean eteläosissa. Sitä on kuvattu melko yleisestä yleiseksi, ja sen kannankehitys on vakaa. Laji on luokiteltu elinvoimaiseksi.


title: Leeni-Maria Hovila

text: Leeni-Maria Hovila (s. 1978) on suomalainen laulaja. Hänet tunnetaan parhaiten Kivimetsän Druidin laulusolistina, minkä lisäksi hän on myös The Body Snatscher-yhtyeen laulaja. Aiemmin hän laulanut myös Excecratus-yhtyeessä ja ollut vierailevana solistina Swallow The Sunin vuonna 2008 ilmestyneellä Plague of Butterflies EP:llä.


title: Tagulanhuiluvaris

text: Tagulanhuiluvaris ("Cracticus louisiadensis") on leijujen heimoon kuuluva varpuslintu.


title: Tagulanhuiluvaris

text: Sitä tavataan kotoperäisenä Tagulan saarella Papua-Uudessa-Guineassa. Lajin populaatiota ja ekologiaa ei tunneta ja se on luokiteltu uhanalaisuusluokituksessa puutteellisesti tunnetuksi.


title: Kananlihalle meneminen

text: Kananlihalle meneminen ihmisellä tai yleisemmin nisäkkäillä piloerektio tarkoittaa ihon karvankohottajalihasten supistumista niin, että iho ihmisellä näyttää paljaalta kanan nahalta tai karvapeitteisellä nisäkkäällä karvat pörhistyvät. Tämä on yleensä reaktio ilman lämpötilan laskuun, mutta se voi syntyä myös muista ärsykkeistä, kuten voimakkaasta tunnekuohusta tai uhkaustilanteesta. Karvankohoamisen aiheuttaa adrenaliinihormoni.


title: Kananlihalle meneminen

text: Ihon kananlihalle nousemisen ihmisellä uskotaan olevan jäänne siitä evoluution vaiheesta, jossa ihmisillä oli kattavampi karvapeite. Tällöin karvankohottajalihakset saattoivat kohottaa turkin pystyyn ilman keräämiseksi sen alle, jolloin ilma toimi lämpöeristeenä.


title: Kananlihalle meneminen

text: Nykyihmiselle tällä ilmiöllä ei ole juuri merkitystä lämmön varaajana vähäisen karvoituksen vuoksi. Lähes päinvastaisesti se vain kuluttaa turhaan energiaa tilanteessa, jossa kaikki mahdolliset resurssit saatettaisiin tarvita kylmästä selviämiseen.


title: Huilukorppi

text: Huilukorppi ("Strepera graculina") on leijujen heimoon kuuluva varpuslintu.


title: Huilukorppi

text: Huilukorppia tavataan Australian itäosissa. Sen on kuvattu olevan runsaslukuinen, ja sen kannankehitys on nouseva. Laji on luokiteltu elinvoimaiseksi.


title: Nokihuilukorppi

text: Nokihuilukorppi ("Strepera versicolor") on leijujen heimoon kuuluva varpuslintu.


title: Nokihuilukorppi

text: Nokihuilukorppia tavataan Australian eteläosissa. Sen on kuvattu olevan yleinen sopivissa elinympäristöissä ja harvinainen kuivilla alueilla. Lajin kannankehitys on vakaa, ja se on luokiteltu elinvoimaiseksi.


title: Alankokirjomonarkki

text: Alankokirjomonarkki ("Peltops blainvillii") on leijujen heimoon kuuluva varpuslintu.


title: Alankokirjomonarkki

text: Alankokirjomonarkkia tavataan Indonesiassa ja Papua-Uudessa-Guineassa. Sen populaation kokoa ja kannankehitystä ei tunneta. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Vuorikirjomonarkki

text: Vuorikirjomonarkki ("Peltops montanus") on leijujen heimoon kuuluva varpuslintu.


title: Vuorikirjomonarkki

text: Vuorikirjomonarkkia tavataan Indonesiassa ja Papua-Uudessa-Guineassa. Lajin populaation kokoa ja kannankehitystä ei tunneta, mutta sen ei kuitenkaan uskota olevan vaarassa ja se on luokiteltu elinvoimaiseksi.


title: Mooses (nimi)

text: Mooses, eri maissa ja eri kielissä myös muun muassa "Moses" ja "Moshe", on varsinkin juutalaisilla yleinen, mutta myös kristittyjen keskuudessa esiintyvä miehen etunimi. Nimen on tehnyt suosituksi Vanhan testamentin ehkä keskeisin henkilö, muinaisten israelilaisten kansallinen ja uskonnollinen johtaja Mooses, josta kerrotaan Raamatun 2. - 5. Mooseksen kirjoissa.


title: Mooses (nimi)

text: Suomessa nimi Mooses on vuoden 2009 loppuun mennessä annettu 486 ja Moses noin 120 henkilölle. Nimi on ollut käytössä lähinnä Pohjanmaalla ja Itä-Suomessa.


title: Mooses (nimi)

text: Nimi on todennäköisesti peräisin muinaisesta egyptin kielestä, jossa "mes" tarkoitti "poikaa", sukulaissuhteen merkityksessä. Kyseessä on sama sana, joka esiintyy myös useiden Egyptin faraoiden nimissä kuten Ramses (Rameses) ja Thutmosis (Thutmose).


title: Mooses (nimi)

text: Toisaalta nimi muistuttaa myös heprean sanaa "masa", joka tarkoittaa "nostaa vedestä", ja Raamatussa kerrotaankin faraon tyttären antaneen pelastamalleen ja adoptoimalleen heprealaiselle pojalle, Moosekselle, tämän nimen, koska hän oli nostanut tämän Niilistä.


title: Mooses (nimi)

text: Nimeä Mooses tai Moses ei enää nykyään esiinny suomalaisessa eikä suomenruotsalaisessa nimipäiväkalenterissa, mutta vuodesta 1708 aina vuoteen 1949 saakka Mooseksen nimipäivä oli 4. syyskuuta. Samalla päivällä nimi Mooses esiintyy edelleenkin ortodoksisessa kalenterissa, profeetta ja "Jumalan näkijä" Raamatun Mooseksen muistoksi, mutta myös 28. elokuuta, 300-luvulla eläneen pyhittäjä Mooses Etiopialaisen muistopäivänä.


title: Rastasparatiisilintu

text: Rastasparatiisilintu ("Cnemophilus loriae") on huntuparatiisilintujen heimoon kuuluva varpuslintu.


title: Rastasparatiisilintu

text: Rastasparatiisilintua tavataan Indonesiassa ja Papua-Uudessa-Guineassa. Se on yleinen ja laajalla levinnyt levinneisyysalueellaan. Laji on luokiteltu elinvoimaiseksi.


title: Huntuparatiisilintu

text: Huntuparatiisilintu ("Cnemophilus macgregorii") on huntuparatiisilintujen heimoon kuuluva varpuslintu.


title: Huntuparatiisilintu

text: Huntuparatiisilintua tavataan Indonesiassa ja Papua-Uudessa-Guineassa. Sen levinneisyysalue ei kuitenkaan ole kovin suuri eikä sen populaation koko ja kannankehitys ole tiedossa. Laji on kuitenkin luokiteltu elinvoimaiseksi, koska sen ei uskota olevan vaarassa.


title: Keltaparatiisilintu

text: Keltaparatiisilintu ("Loboparadisea sericea") on huntuparatiisilintujen heimoon kuuluva varpuslintu.


title: Keltaparatiisilintu

text: Keltaparatiisilintua tavataan Indonesiassa ja Papua-Uudessa-Guineassa. Se on luokiteltu silmälläpidettäväksi, koska sen populaatio on pieni ja vähenemässä elinympäristöjen tuhoutumisen vuoksi.


title: Keltaparatiisilintu

text: Keltaparatiisilintu elää vuoristometsissä 600–2 000, yleensä yli 1 200 metrin korkeudella merenpinnasta.


title: Hyökkäys Mers-el-Kébiriin

text: Hyökkäys Mers-el-Kébiriin oli brittien tekemä hyökkäys Vichyn Ranskan laivaston kimppuun Mers-el-Kébirissä Algeriassa toisen maailmansodan aikana 3. heinäkuuta 1940. Ranskan antauduttua Saksalle kesäkuussa 1940 ja sen siirtomaiden jouduttua Vichyn Ranskan haltuun, Winston Churchill määräsi Ranskan laivaston joko liittymään sotaan brittien puolelle tai upottaa aluksensa, jotta ne eivät joutuisi saksalaisten käsiin. Mers-el-Kébirissä olivat tuohon aikaan Ranskan laivastosta ensimmäisen maailmansodan aikaiset taistelulaivat "Provence" ja "Bretagne", modernit taisteluristeilijät "Dunkerque" ja "Strasbourg", lentokoneidenkuljetusalus "Commandant Teste" ja hävittäjät "Mogador", "Volta", "Terrible", "Kersaint", "Lynx" ja "Tigre". Laivaston komentajat Marcel-Bruno Gensoul ja François Darlan eivät kuitenkaan suostuneet upottamaan aluksiaan.


title: Hyökkäys Mers-el-Kébiriin

text: Britit aloittivat 3. heinäkuuta 1940 osana Operaatio Catapultia hyökkäyksen, johon osallistuivat lentotukialus "HMS Ark Royal", taisteluristeilijä "HMS Hood", taistelualukset "HMS Valiant" ja "HMS Resolution", kevyet risteilijät "HMS Arethusa" ja "HMS Enterprise" sekä hävittäjät "HMS Faulknor", "HMS Foxhound", "HMS Fearless", "HMS Forester", "HMS Foresight", "HMS Escort", "HMS Keppel", "HMS Active", "HMS Wrestler", "HMS Vidette" ja "HMS Vortigern". Sen seurauksena taistelualus "Bretagne" upposi vieden mukanaan 1012 merimiestä ja "Provence", "Dunkerque" ja "Mogador" vaurioituivat pahasti. 1 297 ranskalaista merimiestä kuoli. Kuusi brittien lentokonetta ammuttiin alas kahden lentäjän saadessa surmansa. Hyökkäys kiristi Ranskan ja Yhdistyneen kuningaskunnan välejä, minkä seurauksena Ranskan ilmavoimat pommittivat Gibraltaria 14. heinäkuuta ja uudestaan 24. ja 25. syyskuuta samana vuonna. Laivaston alukset siirrettiin Touloniin.


title: Hyökkäys Mers-el-Kébiriin

text: Brittien saapuessa 3. heinäkuuta ranskalaisen tukikohdan edustalle, ranskalaiset laivat olivat edelleen laiturissa.


title: Hyökkäys Mers-el-Kébiriin

text: "HMS Ark Royalin" päällikkö Cedric S Holland oli aikaisemmin toiminut sotilasasiamiehenä Pariisissa ja tunsi henkilökohtaisesti useita vanhempia upseereita ranskalaisilta aluksilta. Täten hänet oli valtuutettu toimittamaan brittien uhkavaatimus satamaan. Uhkavaatimuksessa esitettiin kolme vaihtoehtoa:


title: Hyökkäys Mers-el-Kébiriin

text: Viestin yhteenvedossa todettiin, että mikäli yksikään vaihtoehto ei sopisi ranskalaisten tulisi upottaa aluksensa tai sitten britit tekisivät sen käyttäen siihen tarvittavaa voimaa estääkseen alusten joutumisen akselivalloille.


title: Hyökkäys Mers-el-Kébiriin

text:
Jo neuvottelun aikana ranskalaiset aloittivat laivojensa valmistamisen purjehdukseen, koneita lämmitettiin, hinaajat tuotiin paikalle ja niin edelleen. Neuvottelujen tuloksena esitettiin, ettei kukaan epäillyt ranskalaisten tarkoitusta olla antamatta laivojaan akselivalloille, vaan epäiltiin saksalaisten kykenevän ottamaan laivat käyttöönsä, vaikka ne olisi demilitarisoitu, jos ne olisivat ranskalaisissa satamissa. Tähän ranskalainen amiraali vastasi, että he kykenisivät kyllä pitämään puolensa ja Holland palasi Force H:n luokse raportoimaan amiraali Somersetille matkansa tuloksia.
Samanaikaisesti "HMS Ark Royalilta" nousseet lensivät tiedustelulennon satamassa ja iltapäivällä Fairey Swordfish pudotti kaksi pientä miinakenttää laskuvarjoilla sataman suulle estämään ranskalaisten laivojen pakoa. Ilta oli pimenemässä ja yö saattaisi tarjota mahdollisuuden pakenemiseen. Myös saatiin ilmoitus ranskalaisille saapuvista lisäjoukoista. Kapteeni Holland sai ranskalaisten komentajalta lausunnon, joka välitettiin amiraali Somervillelle. Annettu lausunto ei kuitenkaan ollut selkeästi tulkittavissa, joten amiraali Somerville antoi vielä mahdollisuuden valita esitetyistä vaihtoehdoista. Valintaa ei suoritettu.


title: Hyökkäys Mers-el-Kébiriin

text: Kapteeni Holland palasi hävittäjällä takaisin Force H:n luo ja hänen palatessaan taistelulaivat avasivat tulen kello 16:56. Tuli oli heti tappavan tarkkaa. "Dunkerquen" ensimmäiset osumat tulivat 13 tuuman tykkitorniin No2, joka muuttui käyttökelvottomaksi. Seuraava osuma tuhosi lentokonesuojan, ja kolmas läpäisi kylkipanssarin räjähtäen aluksen uumenissa turbiinihuoneen yläpuolella. Kolmas osuma aiheutti laivassa suuria tappioita 5,1 tuuman tykkitornin ammuskuilun räjähtäessä. Neljäs osuma läpäisi myös panssarin, ja vaikka se ei räjähtänyt se aiheutti tuntuvia vaurioita aluksen uumenissa.


title: Hyökkäys Mers-el-Kébiriin

text: Taistelulaiva "Bretagneen" osui ainakin neljä 15 tuuman kranaattia ja alus räjähti aiheuttaen lähes tuhannen miehen tappiot aluksen miehistössä. Saoin taistelulaiva "Provence" sai useita osumia, mutta se ei räjähtänyt. Alus syttyi tuleen ja vajosi satama-altaaseen, josta se myöhemmin nostettiin ja siirrettiin Touloniin marraskuun alussa.


title: Hyökkäys Mers-el-Kébiriin

text:
Viidessätoista minuutissa ranskalainen amiraali totesi laivojensa olevan käuyttökelvottomia, jolloin amiraali Somerville käski lopettaa tulituksen. Brittiläiset tiedustelukoneet ilmoittivat, että satamassa oli taisteluristeilijä ("Dunkerque") pahoin vaurioituneena ajettu rantaveteen. Taistelulaiva ("Bretagne") oli pahoin vaurioitunut ja kaatunut. Toinen taistelulaiva ("Provence") oli ajettu palavana rantaveteen. Pakoa yrittänyt hävittäjä "Mogador" oli tuhoutunut, vaikka edelleen olikin pinnalla, saatuaan osuman 15 tuuman kranaatista.
Taisteluristeilijä "Strasbourg" pakeni kahden suuren hävittäjän (contre-torpilleurs) "Tigre" ja "Lynx" saattamana avomerelle tulituksen alkaessa. Vaikka alusten reitti kulki läheltä "HMS Ark Royalia", niitä ei havaittu hämärtyvässä illassa. Pakenevien alusten perään lähetettiin torpedokoneita, mutta ilman tulosta. "Strasbourg" pääsi saattueineen Ranskaan Touloniin 4. heinäkuuta illalla ja liittyi Vichyn Ranskan laivastoon.


title: Hyökkäys Mers-el-Kébiriin

text: Tapahtumien aikana läheisiltä kentiltä nousseet ranskalaiset lentokoneet lentelivät ympäriinsä, mutta ne eivät osallistuneet tapahtumiin ennen kuin aivan lopussa. Eräs ranskalaiskone ampui alas brittiläisen Skuan, mutta se tuhottiin seuraavaksi. Samoin muutama ranskalaispommittaja hyökkäsi Force H:n kimppuun myöhemmin illalla ilman tulosta.


title: Hyökkäys Mers-el-Kébiriin

text: Nyt Ranska katsoi olevansa sodassa brittejä vastaan ja he antoivat ilmoituksen, että upottavat 20 merimailia lähemmäs alueitaan tulevat brittialukset. Seuraavana päivänä Force H palasi Gibraltarille.


title: Hyökkäys Mers-el-Kébiriin

text: Asia ei kuitenkaan vielä ollut valmis. Varhain 6. heinäkuuta "HMS Ark Royalilta" lähti torpedoilla aseistettuja Fairey Swordfish koneita, joita saattamassa oli Skuat. Maaliksi oli määrätty ainoastaan vaurioitunut taisteluristeilijä "Dunkerque". Eräs laukaistuista torpedoista osui syvyyspommein lastattuun hinaajaan "Terre Neuve", joka oli kohteen vieressä. Seurauksena oli mahtava räjähdys, joka repi "Dunkerquen" kylkeen 20 metrin repeämän osastojen F ja G väliin ja surmaten 150 ranskalaista merimiestä. Lisäksi torpedot upottivat hinaajan "Esterel". Ranskalaiset hävittäjät nousivat läheisiltä kentiltä torjumaan hyökkääjiä, mutta eivät lopulta hyökänneet brittien kimppuun. Samoin muutama ilmatorjntatykki avasi tulen, mutta ilman tulosta. "Dunkerque" saatiin paikattua vesitiiviiksi 11. syyskuuta ja se kellui 27. syyskuuta. Moottoreiden korjaamisen jälkeen ja viivytysten jälkeen alus siirrettiin lopulta Touloniin 19 helmikuuta 1942.


title: Kauko (yritys)

text: Kauko Oy (vuoteen 2016 Kaukomarkkinat Oy ) on suomalaiseen Aspo-konserniin kuuluva vaativien työympäristöjen asiantuntija ja liikkuvaan tietotyön ratkaisutoimittaja sekä energiatehokkuutta parantaviin ratkaisuihin erikoistunut yritys. Sen liikevaihto vuonna 2015 oli 36,5 miljoonaa euroa ja henkilöstömäärä 48.


title: Kauko (yritys)

text: Kaukon tausta on vuonna 1947 perustetussa Kaukomarkkinat-yhtiössä. Yhtiö perustettin aikaan, jolloin sodasta toipuvan Suomen tavarapula aiheutti tarpeen monenlaiseen tuontitoimintaan. Perustajia olivat pääkonsuli Aarne Koskelo ja kauppaneuvos Seppo Virkkunen. Kaukomarkkinoiden edustajat alkoivat matkustaa ympäri maailmaa solmimassa kauppasuhteita. Toimipisteitä perustettiin muun muassa Indonesiaan 1952, ja se oli 1970-luvun puoliväliin asti ainoa maassa toimiva suomalaisyritys. Samana vuonna Kaukomarkkinat meni ensimmäisenä suomalaisyrityksenä myös Kiinaan, ja vuonna 1956 yritys aloitti ensimmäisenä tuonnin Japanista Suomeen.


title: Kauko (yritys)

text: Kaukomarkkinoista tuli 1970-luvun alussa maahantuoja Matsushitan tuotemerkeille Technics, National ja Panasonic sekä Citizen-kelloille ja Adidas-urheiluvälineille. Vuonna 1971 Kaukomarkkinoihin yhdistettiin turkulainen tekstiiliyritys Barker-Littoinen, joka myytiin 1978 osaksi vastaperustettua valtionyhtiö Valvillaa. Vuonna 1984 Kaukomarkkinat osti metalliteollisuuden vientiosuuskunta Metexin. Tuolloin Kaukomarkkinat-yhtymän palveluksessa oli 775 henkilöä, joista 118 työskenteli Suomen ulkopuolella.


title: Kauko (yritys)

text: Vuonna 1988 Kaukomarkkinat siirtyi Sponsor Oy:n omistukseen ja 1990-luvun puolivälissä aluksi osittain, sitten kokonaan Keskon omistukseen. Keskon-vuosina Kaukomarkkinat-konserniin kuuluivat ainakin muoviraaka-aineita ja teollisuuskemikaaleja tuova Telko Oy, leipomoalan LT-Tukku ja LT-Kone, ravintola-alan Kauko-Gourmet ja Kauko-Wine, vaatetuoja Leitok Oy, ammattielektoniikkayritys Intotel Oy, lasialan laitetoimittaja Glastech Oy, Adidas-maahantuoja Virsu Oy, esitystekniikkaa myyvä Xenex Oy, linssihiomo Kauko-Silhu, silmälasiketju Tähti Optikot sekä useita Kauko- ja Metex-alkuisia yrityksiä eri puolilla maailmaa. Valokuvausalalla Kaukomarkkinoiden tuotteisiin kuuluivat Yashica-, Contax- ja Panasonic-kamerat, Hama-tarvikkeet, Tamron-objektiivit, Metz-salamalaitteet, Velbon-jalustat ja KIS-minilaboratoriot.


title: Kauko (yritys)

text: Vuonna 2005 Kesko alkoi selkiyttää Kaukomarkkinat-konsernia. Verkkoliiketoiminnan aiheuttaman kuluttajatuotetukkukaupan kiristyvän kilpailun myötä Kaukomarkkinat alkoi keskittyä ammattielektroniikkaan, kuten radiopuhelimiin, turvatekniikkaan, tv-tuotantokalustoon ja plasmanäyttöihin. Kaukomarkkinat ja Telko Oy sulautuivat yhtiöksi Kauko-Telko, markkinointinimeltään Telko Group. Panasonicin kuluttajatuotteiden edustus loppui 2006, mutta ammattituotteet säilyivät yrityksen valikoimissa. Kaukomarkkinat luopui myös kello- ja silmälasikaupasta sekä Pioneer- ja Yamaha-viihde-elektroniikan edustuksesta.


title: Kauko (yritys)

text: Vuonna 2008 Kesko myi Kauko-Telkon Aspolle, ja Kaukomarkkinat-nimi otettiin uudelleen käyttöön vuoden 2009 alussa. Tuohon aikaan Kaukomarkkinat Oy erikoistui energia- ja prosessiteollisuuden laitteiden ja ammattielektroniikan toimittajaksi. Vuonna 2015 yhtiö uudisti strategiaansa liikkuvan tietotyön asiantuntijaksi ja ICT-ratkaisuiden toimittajaksi liikkuvaan tietotyöhön. Osana strategista muutosta yritys päivitti vuonna 2016 ilmettään, pääviestejään ja yritysnimen Kauko Oy:ksi.


title: Leipurin

text: Leipurin Oy on suomalaiseen Aspo Oyj -yhtiöön kuuluva leipomoalan raaka-aineita ja koneita myyvä yritys.


title: Leipurin

text: Suomen Leipurien Tukkuliike Oy perustettiin 1920 hankkimaan osakasleipomoilleen raaka-aineita ja koneita. 1930-luvun lamassa yrityksen toiminta kärsi, ja vuonna 1933 ekonomi Arvi Raikkala kutsuttiin yrityksen toimitusjohtajaksi. Yksityisten leipomoiden kilpailu osuustoiminnallisten kanssa oli kovaa, ja Raikkalan mukaan vastaus piili laadun kohentamisessa. Leipurien Tukkuliike palkkasi kiertäviä ”demonstratöörejä” eli laatukonsultteja ja lisäsi leipomokone-edustustensa määrää.


title: Leipurin

text: Helsingin Mechelininkatu 12:ssa sijainneen yrityksen nimi vaihtui 1948 Leipurien Tukku Oy:ksi. Sota- ja jälleenrakennusvuosia leimasi monien muiden alojen tavoin tavarapula. Viljan ja jauhojen säännöstelyä purettiin 1948 ja 1949, mutta sokerin ja margariinin säännöstelystä luovuttiin kokonaan vasta 1954. Leipurien Tukku panosti konekauppaan leipomoiden vanhentuneen laitekannan uusimiseksi.


title: Leipurin

text: Pitkäaikaista toimitusjohtajaa Arvi Raikkalaa seurasi tehtävässä 1961 hänen poikansa Matti. 1970-luvun alkupuolella alkoi koeleipomotoiminta yhteistyössä Suomen Leipuriliiton kanssa. 1970-luvun lopulla Leipurien Tukku ryhtyi viemään koneita ja laitteita erityisesti Neuvostoliittoon.


title: Leipurin

text: Leipurien Tukku listautui Pörssin meklarilistalle vuonna 1982. Suomen 1990-luvun alun lamavuosina yritys ajautui osaksi Kaukomarkkinat-konsernia, jonka omistajaksi vuosikymmenen puolivälissä tuli Kesko. Tuolloin leipomoalan liiketoiminta oli jaettuna kahdeksi yhtiöksi, LT-Tukku ja LT-Kone. EU-jäsenyyden tuoma tuonnin vapautuminen 1990-luvun puolivälissä laajensi tuotevalikoimaa leipomoalasta liha- ja valmisruokateollisuuden raaka-aineisiin. Neuvostoliiton romahdettua yrityksen kansainvälistyminen sai uuden vaiheen Viroon ja Venäjälle perustettujen tytäryhtiöiden myötä. 2010-luvulla Leipurin-yrityksellä on toimintaa Baltiassa, Puolassa ja neljässä Venäjän miljoonakaupungissa.


title: Leipurin

text: Vuodesta 2008 Leipurin-yhtiö on ollut Aspo Oyj:n omistuksessa. Sen liikevaihto vuonna 2012 oli 65,2 miljoonaa euroa ja henkilöstömäärä 58.


title: Leipurin

text: Aspo yritti listata Leipurin-yhtiön pörssiin järjestämällä listautumisannin ja osakemyynnin loppuvuonna 2014. Anti ja listautuminen kuitenkin peruttiin. Aspon mukaan Venäjän ruplan valuuttakurssin romahtaminen oli muuttanut sijoitusilmapiirin negatiiviseksi ja lisännyt epävarmuutta Venäjällä toimivien yhtiöiden kehityksestä.


title: Kapinmesikko

text: Kapinmesikko ("Promerops cafer") on kapinmesikoiden heimoon kuuluva varpuslintu.


title: Kapinmesikko

text: Kapinmesikkoa tavataan Etelä-Afrikan eteläosissa. Sen on kuvattu olevan yleinen sopivissa elinympäristöissä, ja sen kannankehitys on vakaa. Laji on luokiteltu elinvoimaiseksi.


title: Claudette Colbertin filmografia

text: Claudette Colbert (1903–1996) näytteli yhteensä 55 vuotta (1923–1965; 1974–1987) kestäneen uransa aikana yli 80 elokuva- ja televisiotuotannossa. Seuraavassa luettelossa ovat kaikki hänen elokuva-, televisio- ja teatteriesiintymisensä. Lisäksi artikkelissa ovat Colbertin palkinnot ja palkintoehdokkuudet.


title: Santorínin kaldera

text: Santorínin kaldera on suuri, pääosin vedenalainen, eteläisellä Egeanmerellä sijaitseva kaldera. Kreetan saaresta 120 km pohjoiseen sijaitseva Kreikan Kykladien saariin kuuluva Santorínin saariryhmä koostuu kalderan vedenpinnan yläpuolella olevista osista. Pääsaari Thíra sekä Thirasían ja Aspronísin saaret sijaitsevat kalderan reunalla ja Néa Kaménin ja Palaiá Kaménin saaret keskiosassa.


title: Santorínin kaldera

text: Kalderan koko on noin 12×7 km, ja sen kolmella sivulla on 300 m:n korkuiset jyrkänteet.